02022O0912 — MT — 21.11.2022 — 001.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

Emendat bi:









▼B

LINJA GWIDA (UE) 2022/912 TAL-BANK ĊENTRALI EWROPEW

tal-24 ta’ Frar 2022

dwar il-ġenerazzjoni ġdida tas-sistema Trans-European Automated Real-time Gross settlement Express Transfer (TARGET2) u li tħassar il-Linja Gwida 2013/47/UE (BĊE/2012/27) (BĊE/2022/8)







TAQSIMA I

DISPOŻIZZJONIJIET ĠENERALI

Artikolu 1

Suġġett u kamp ta’ applikazzjoni

It-TARGET tipprovdi l-kontijiet li ġejjin għas-saldu f’euro fi flus tal-bank ċentrali,

(a) Kontijiet ta’ flus ewlenin (MCAs) għas-saldu ta’ operazzjonijiet ma’ banek ċentrali;

(b) Kontijiet ta’ flus dedikati għas-saldu gross f’ħin reali (RTGS DCAs) u subkontijiet għall-ħlasijiet interbankarji u tal-klijenti f’ħin reali, u s-saldu ta’ tranżazzjonijiet ma’ sistemi anċillari (AS);

(c) Kontijiet tekniċi ta’ sistema anċillari tas-saldu gross f’ħin reali (kontijiet tekniċi ta’ RTGS AS), kontijiet tekniċi ta’ sistema anċillari għas-Saldu ta’ Ħlasijiet Istantanji tat-TARGET (TIPS) (kontijiet tekniċi ta’ TIPS AS) u kontijiet ta’ fondi ta’ garanzija tas-sistemi anċillari (kontijiet ta’ fondi ta’ garanzija ta’ AS) għas-saldu ta’ tranżazzjonijiet ma’ AS;

(d) Kontijiet ta’ flus dedikati għat-TARGET2-Securities (T2S DCAs) għall-ħlasijiet fi flus relatati ma’ tranżazzjonijiet ta’ titoli; u

(e) Kontijiet ta’ flus dedikati għas-saldu ta’ ħlasijiet istantanji tat-TARGET (TIPS DCAs) għas-saldu ta’ ħlasijiet istantanji.

Artikolu 2

Definizzjonijiet

Għall-finijiet ta’ din il-Linja Gwida, kull wieħed mit-termini li ġejjin għandu jkollha t-tifsira mogħtija lilu fl-Anness III:

(1) “grupp ta’ monitoraġġ tal-kontijiet”;

(2) “detentur ta’ BIC indirizzabbli”;

(3) “sistema anċillari” (AS);

(4) “kont ta’ fondi ta’ garanzija ta’ sistema anċillari” (kont ta’ fondi ta’ garanzija ta’ AS);

(5) “proċedura ta’ saldu ta’ sistema anċillari” (proċedura ta’ saldu ta’ AS);

(6) “ordni ta’ trasferiment ta’ sistema anċillari” (ordni ta’ trasferiment ta’ AS);

(7) “awtokollateralizzazzjoni”;

(8) “ordni awtomatizzata ta’ trasferiment ta’ likwidità”;

(9) “likwidità disponibbli”;

(10) “grupp bankarju”;

(11) “fergħa”;

(12) “messaġġ imxandar”;

(13) “jum ta’ negozju” jew “jum ta’ negozju tat-TARGET”;

(14) “Kodiċi għall-Identifikazzjoni tan-Negozju” (BIC);

(15) “opinjoni dwar il-kapaċità”;

(16) “ordni ta’ trasferiment ta’ flus”;

(17) “bank ċentrali” (BĊ);

(18) “operazzjoni tal-bank ċentrali”;

(19) “BĊN konness”;

(20) “Soluzzjoni ta’ Kontinġenza”;

(21) “istituzzjoni ta’ kreditu”;

(22) “bilanċ tal-memorandum ta’ kreditu” (CMB);

(23) “saldu bejn is-sistemi ”;

(24) “Kont ta’ Flus Dedikat” (DCA)

(25) “rata tal-faċilità ta’ depożitu”;

(26) “faċilità ta’ depożitu”;

(27) “BĊN taż-żona tal-euro”;

(28) “L-Iskema ta’ Trasferiment ta’ Kreditu Istantanju (SCT Inst) tas-SEPA tal-Kunsill Ewropew tal-Ħlasijiet” jew “Skema SCT Inst”;

(29) “BĊ tal-Eurosistema”;

(30) “każ ta’ inadempjenza”;

(31) “fondi ta’ garanzija”;

(32) “proċedimenti ta’ insolvenza”;

(33) “ordni ta’ ħlas istantanju”;

(34) “oriġinatur”;

(35) “kreditu intraġurnata”;

(36) “ditta ta’ investiment”;

(37) “BĊNi tal-Livell 3”;

(38) “ordni ta’ trasferiment ta’ likwidità”;

(39) “rata tal-faċilità ta’ self marġinali”;

(40) “faċilità ta’ self marġinali”;

(41) “servizz ta’ tiftix bi proxy mobbli (MPL)”;

(42) “ħlas kważi istantanju ”;

(43) “fornitur tas-servizz ta’ network” (NSP);

(44) “ordni ta’ trasferiment ta’ flus mhux saldata”;

(45) “parteċipant”;

(46) “benefiċjarju”;

(47) “pagatur”;

(48) “ordni ta’ ħlas”;

(49) “risposta pożittiva għall-irtirar”;

(50) “korp tas-settur pubbliku”;

(51) “parti aċċessibbli”;

(52) “Proċedura ta’ saldu ta’ sistema anċillari għas-saldu gross f’ħin reali” (proċedura ta’ saldu ta’ RTGS AS);

(53) “Kont tekniku ta’ sistema anċillari għas-saldu gross f’ħin reali”;

(54) “talba għall-irtirar”;

(55) “ordni ta’ trasferiment ta’ likwidità bbażata fuq ir-regoli”;

(56) “grupp ta’ kont bankarju tas-saldu”;

(57) “bank tas-saldu”;

(58) “sospensjoni”;

(59) “kont tat-TARGET”;

(60) “sistema komponenti tat-TARGET”;

(61) “koordinatur tat-TARGET”;

(62) “proċedura ta’ saldu ta’ sistema anċillari għas-Saldu ta’ Ħlasijiet Istantanji TARGET (TIPS)” (proċedura ta’ saldu ta’ TIPS AS);

(63) “kont tekniku ta’ sistema anċillari għas-Saldu ta’ Ħlasijiet Istantanji TARGET (TIPS)” (kont tekniku ta’ TIPS AS);

(64) “maniġer tas-saldu tat-TARGET”

(65) “TARGET2-Securities” (T2S);

(66) “ħsara teknika tat-TARGET”.

Artikolu 3

Sistemi komponenti tat-TARGET

1. It-TARGET hija strutturata legalment bħala sistemi ta’ ħlas multipli li jifformaw is-sistemi komponenti tat-TARGET.

2. Kull BĊ tal-Eurosistema għandu jopera s-sistema komponenti tat-TARGET tiegħu stess.

3. Kull sistema komponenti tat-TARGET għandha tkun sistema indikata bħala tali taħt il-liġi nazzjonali relevanti li timplimenta d-Direttiva 98/26/KE tal-Parlament Ewropew u tal-Kunsill ( 1 ).

4. L-ismijiet tas-sistemi komponenti tat-TARGET għandhom jinkludu biss “TARGET” u l-isem jew it-taqsira tal-BĊ rilevanti tal-Eurosistema jew tal-Istat Membru ta’ dak il-BĊ tal-Eurosistema. Is-sistema komponenti tat-TARGET tal-BĊE għandha tissejjaħ TARGET-ECB.

Artikolu 4

Konnessjoni tal-BĊNi tal-Istati Membri li l-munita tagħhom ma hijiex l-euro

Il-BĊNi ta’ Stati Membri li l-munita tagħhom ma hijiex l-euro jistgħu jikkollegaw mat-TARGET biss jekk ikunu kkonkludew ftehim mal-BĊi tal-Eurosistema. Dan il-ftehim għandu jispeċifika illi l-BĊNi konnessi se jikkonformaw ma’ din il-Linja Gwida, suġġett għal kwalunkwe speċifikazzjoni u modifika xierqa miftiehma bejn iż-żewġ naħat.

Artikolu 5

Tranżazzjonijiet intra-SEBĊ

It-tranżazzjonijiet fis-Sistema Ewropea ta’ Banek Ċentrali (SEBĊ) iddenominati f’euro għandhom ikunu pproċessati permezz tat-TARGET, bl-eċċezzjoni ta’ ħlasijiet li l-BĊi bilateralment jew multilateralment jiftiehmu li jipproċessaw permezz ta’ kontijiet korrispondenti, fejn xieraq.

Artikolu 6

Obbligi u pretensjonijiet intra-Eurosistema

1. Kwalunkwe saldu ta’ ordnijiet ta’ trasferiment ta’ flus bejn parteċipanti f’sistemi komponenti differenti tat-TARGET għandu awtomatikament jiġi aggregat u aġġustat biex jifforma parti minn obbligu wieħed jew pretensjoni waħda ta’ kull BĊN taż-żona tal-euro fil-konfront tal-BĊE kif stabbilit fi ftehim bejn il-BĊi tal-Eurosistema. Kwalunkwe obbligu jew pretensjoni ta’ kull BĊN taż-żona tal-euro fil-konfront tal-BĊE għandha tiġi aġġustata għal għanijiet ta’ kontabbiltà kuljum, bl-użu tad-delta tal-bilanċi ta’ tmiem il-jum tal-kontijiet kollha tat-TARGET fil-kotba tal-BĊN rispettiv taż-żona tal-euro.

2. Għall-finijiet ta’ kontabilità u rappurtar, kull BĊN taż-żona tal-euro għandu jżomm kont biex jirreġistra l-obbligu jew il-pretensjoni tiegħu fil-konfront tal-BĊE, li tirriżulta mis-saldu ta’ ordnijiet ta’ trasferiment ta’ flus bejn is-sistemi komponenti tiegħu u sistemi komponenti oħrajn tat-TARGET.

3. Il-BĊE għandu jiftaħ kont fil-kotba tiegħu għal kull BĊN taż-żona tal-euro sabiex fi tmiem il-jum jirrifletti l-obbligu jew il-pretensjoni ta’ dak il-BĊN taż-żona tal-euro fil-konfront tal-BĊE.







TAQSIMA II

GOVERNANZA

Artikolu 7

Livelli ta’ governanza

1. Mingħajr preġudizzju għall-Artikolu 8 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew (iktar ’il quddiem l-“Istatut tas-SEBĊ”), il-ġestjoni tat-TARGET għandha tkun ibbażata fuq skema ta’ governanza fuq tliet livelli. Il-kompiti assenjati lill-Kunsill Governattiv (Livell 1), lill-korp ta’ ġestjoni teknika u operazzjonali tal-Livell 2 u lill-BĊNi tal-Livell 3 huma stabbiliti fl-Anness II.

2. Il-Kunsill Governattiv għandu jkun responsabbli għat-tmexxija, il-ġestjoni u l-kontroll tat-TARGET. Il-kompiti assenjati lil-Livell 1 jaqgħu taħt il-kompetenza esklużiva tal-Kunsill Governattiv.

3. F’konformità mat-tielet subparagrafu tal-Artikolu 12.1 tal-Istatut tas-SEBĊ, il-BĊi tal-Eurosistema għandhom ikunu responsabbli għall-kompiti assenjati lil-Livell 2, fi ħdan il-qafas ġenerali ddefinit mill-Kunsill Governattiv. Il-Kunsill Governattiv stabbilixxa korp tal-Livell 2 li l-BĊi tal-Eurosistema fdaw b’ċerti kompiti ta’ ġestjoni teknika u operazzjonali relatati mat-TARGET.

4. Il-BĊi tal-Eurosistema għandhom jorganizzaw lilhom infushom billi jikkonkludu ftehimiet xierqa.

5. F’konformità mat-tielet subparagrafu tal-Artikolu 12.1 tal-Istatut tas-SEBĊ, il-BĊNi tal-Livell 3 għandhom ikunu responsabbli għall-kompiti assenjati lil-Livell 3, fi ħdan il-qafas ġenerali ddefinit mill-Kunsill Governattiv.

6. Il-BĊNi tal-Livell 3 għandhom jikkonkludu ftehimiet mal-BĊi tal-Eurosistema li jirregolaw il-provvista tas-servizzi li għandhom jiġu pprovduti mill-BĊNi tal-Livell 3. Dawn il-ftehimiet għandhom jinkludu wkoll, fejn xieraq, il-BĊNi konnessi.

7. L-Eurosistema, bħala fornitur ta’ servizzi tat-T2S, u l-BĊi tal-Eurosistema bħala operaturi tas-sistemi tal-komponent tat-TARGET nazzjonali rispettivi għandhom jikkonkludu ftehim li jirregola s-servizzi li għandhom jiġu pprovduti minn tal-ewwel lil tal-aħħar fir-rigward tal-operat ta’ T2S DCAs. Dawn il-ftehimiet għandhom jinkludu wkoll, fejn xieraq, il-BĊNi konnessi.







TAQSIMA III

OPERAT TAT-TARGET

Artikolu 8

Servizz ta’ appoġġ għas-Sistema

Kull BĊ tal-Eurosistema għandu jistabbilixxi u jżomm servizz ta’ appoġġ għas-sistema li jipprovdi appoġġ lill-parteċipanti tas-sistema komponenti tat-TARGET nazzjonali rispettiv tiegħu. Is-servizz ta’ appoġġ għandu jkun disponibbli mill-inqas bejn is-07:00 CET u s-18:15 CET. Dan jiġi estiż għas-18:30 CET fl-aħħar jum tal- perjodu ta’ żamma tar-riżerva tal-Eurosistema.

Artikolu 9

Kundizzjonijiet Armonizzati għall-parteċipazzjoni fit-TARGET

1. Kull BĊN taż-żona tal-euro għandu jadotta arranġamenti li jimplimentaw il-Kundizzjonijiet Armonizzati għall-parteċipazzjoni fit-TARGET kif stabbilit fl-Anness I u b’mod li t-termini użati fihom li huma elenkati fl-Anness III għandhom ikollhom it-tifsira mogħtija lilhom fl-Anness III. Dawn l-arranġamenti għandhom jirregolaw b’mod esklużiv ir-relazzjoni bejn il-BĊN rilevanti taż-żona tal-euro u l-parteċipanti tiegħu fir-rigward tal-ftuħ u l-operat tal-kontijiet tat-TARGET.

2. B’effett mill-20 ta’ Novembru 2023, il-BĊi tal-Eurosistema ma għandhomx jiftħu kontijiet għajr kontijiet tat-TARGET għal parteċipanti eliġibbli biex jipparteċipaw fit-TARGET bl-iskop li jipprovdu servizzi li jaqgħu fil-kamp ta’ applikazzjoni ta’ din il-Linja Gwida, suġġett għall-eċċezzjonijiet li ġejjin: (a) kontijiet għal dawk il-parteċipanti elenkati taħt l-Artikolu 4(2)(a) u (b) tal-Parti I tal-Anness I tal-Kundizzjonijiet Armonizzati għall-parteċipazzjoni fit-TARGET; (b) kontijiet fejn il-fondi jinżammu intraġurnata għall-iskop uniku li jitwettqu depożiti u ġbid ta’ flus; (c) kontijiet użati biex jinżammu fondi sekwestrati jew fondi mirhuna lil kreditur terz jew fondi msemmija fl-Artikolu 3(1)(d) tar-Regolament (UE) 2021/378 tal-Bank Ċentrali Ewropew (BĊE/2021/1) ( 2 ); (d) kontijiet użati minn parteċipanti f’sistemi operati minn BĊN u użati biex jikklerjaw ħlasijiet istantanji li jikkonformaw mal-iskema SCT Inst.

3. Il-BĊE għandu jadotta t-Termini u l-Kundizzjonijiet tat-TARGET-ECB billi jimplimenta l-Kundizzjonijiet Armonizzati għall-parteċipazzjoni fit-TARGET kif stabbilit fl-Anness I ħlief li: (a) it-TARGET-ECB għandha tipprovdi biss servizzi ta’ kklerjar u saldu lil organizzazzjonijiet tal-ikklerjar u tas-saldu, inklużi entitajiet stabbiliti barra ż-Żona Ekonomika Ewropea (ŻEE), jekk ikunu suġġetti għal sorveljanza minn awtorità kompetenti u l-aċċess tagħhom għat-TARGET-ECB ikun ġie approvat mill-Kunsill Governattiv; (b) It-TARGET-ECB ma għandhiex tipprovdi kreditu intraġurnata jew awtokollateralizzazzjoni.

4. L-arranġamenti standard adottati mill-BĊi tal-Eurosistema li jimplimentaw il-Kundizzjonijiet Armonizzati għall-parteċipazzjoni fit-TARGET għandhom jiġu ppubblikati.

5. Il-BĊi tal-Eurosistema jistgħu jitolbu derogi mill-Kundizzjonijiet Armonizzati għall-parteċipazzjoni fit-TARGET abbażi ta’ restrizzjonijiet fil-liġi nazzjonali. Il-Kunsill Governattiv għandu jqis dawn it-talbiet fuq bażi ta' każ b’każ u għandu jagħti derogi fejn xieraq.

6. Suġġett għall-ftehim monetarju rilevanti, il-BĊE jista’ jiddetermina kundizzjonijiet xierqa għall-parteċipazzjoni fit-TARGET mill-entitajiet imsemmija fl-Artikolu 4(2)(e) tal-Parti I tal-Anness I.

7. Il-BĊi tal-Eurosistema ma għandhomx jippermettu lil xi entità tkun detentriċi ta’ BIC indirizzabbli jew parti aċċessibbli fis-sistema komponenti tat-TARGET tagħhom jekk din l-entità taġixxi permezz ta’ detentur ta’ kont tat-TARGET li jkun BĊN ta’ Stat Membru iżda la jkun BĊ tal-Eurosistema u lanqas BĊN konness.

8. Il-BĊi tal-Eurosistema ma għandhomx jirreġistraw detenturi ta’ BIC indirizzabbli li jkunu eliġibbli biex jipparteċipaw fit-TARGET kif stabbilit fl-Artikolu 4, tal-Parti I tal-Anness I, bl-eċċezzjoni tal-friegħi tagħhom stess u ta’ dawk l-entitajiet elenkati fil-punti (a) u (b) tal-Artikolu 4(2) tal-Parti I tal-Anness I.

9. Bl-eċċezzjoni tar-regoli b’rabta ma’ AS, il-BĊi tal-Eurosistema ma għandhomx jimplimentaw regoli addizzjonali b’rabta mal-parteċipazzjoni fit-TARGET għajr dawk stabbiliti fil-Kundizzjonijiet Armonizzati għall-parteċipazzjoni fit-TARGET. L-ebda tariffa ma għandha tiġi imposta għall-użu tat-TARGET jew b’rabta magħha, għajr dawk stabbiliti fl-Appendiċi VI tal-Anness I, bl-eċċezzjoni ta’ tariffi imposti għal servizzi relatati ma’ BĊN li jiġġestixxi MCA b’mod konġunt (kif stipulat fl-Artikolu 2 tal-Parti II tal-Anness I) jekk dawn is-servizzi jiġu offruti mill-BĊ tal-Eurosistema. BĊ tal-Eurosistema li joffri ġestjoni konġunta ta’ MCA għandu josserva l-prinċipju tal-irkupru tal-kost sħiħ meta jistabbilixxi t-tariffi tiegħu għal dawn is-servizzi u jgħaddi, bħala minimu, il-kostijiet sħaħ li jirriżultaw minn dawn is-servizzi.

10. B’deroga mill-paragrafu 9, il-BĊi tal-Eurosistema jistgħu jistabbilixxu regoli addizzjonali fir-rigward ta’ kontijiet tat-TARGET miftuħa biex iżommu fondi pprovduti bħala kollateral fi flus jew li jiffurmaw parti minn aggregazzjoni ta’ kopertura.

Artikolu 10

Kreditu intraġurnata — awtokollateralizzazzjoni

1. Il-BĊNi taż-żona tal-euro jistgħu jagħtu kreditu intraġurnata lil parteċipant. Il-kreditu intraġurnata jista’ jingħata biss fuq l-MCA primarju tiegħu u biss f’konformità mal-arranġamenti li jimplimentaw ir-regoli dwar l-għoti ta’ kreditu intraġurnata stabbiliti fil-Parti II tal-Anness I. Ebda kreditu intraġurnata ma għandu jingħata lil parteċipant li l-eliġibbiltà tiegħu bħala kontroparti għal operazzjonijiet tal-politika monetarja tal-Eurosistema tkun ġiet sospiża jew itterminata.

2. Fuq talba minn parteċipant b’aċċess għal kreditu intraġurnata, il-BĊNi taż-żona tal-euro għandhom joffru faċilità ta' awtokollateralizzazzjoni fuq T2S DCAs, sakemm dan isir skont il-kundizzjonijiet għall-Operazzjonijiet ta’ Awtokollateralizzazzjoni stabbiliti fil-Parti IV tal-Anness I.

3. Parteċipanti li huma suġġetti għal miżuri restrittivi adottati mill-Kunsill tal-Unjoni Ewropea jew mill-Istati Membri skont l-Artikolu 65(1)(b), l-Artikolu 75 jew l-Artikolu 215 tat-Trattat, li l-implimentazzjoni tagħhom, fil-fehma tal-BĊN rilevanti taż-żona tal-euro u wara li jinforma lill-BĊE, tkun inkompatibbli mal-funzjonament bla xkiel tat-TARGET, ma għandhomx ikunu eliġibbli għall-kreditu intraġurnata jew għall-awtokollateralizzazzjoni.

4. Il-BĊNi taż-żona tal-euro jistgħu jagħtu kreditu intraġurnata lil AS kif stabbilit fil-punt (d) tal-Artikolu 10(2) tal-Parti II tal-Anness I sakemm l-arranġamenti jkunu ġew sottomessi lill-Kunsill Governattiv bil-quddiem u jkunu ġew approvati mill-Kunsill Governattiv.

5. Il-BĊNi taż-żona tal-euro jistgħu jipprovdu kreditu mil-lum għall-għada lil ċerti kontropartijiet ċentrali (CCPs) eliġibbli, skont il-kundizzjonijiet stabbiliti fl-Artikolu 10(5) tal-Parti II tal-Anness I, sakemm it-talba tkun ġiet ippreżentata lill-Kunsill Governattiv minn qabel u tkun ġiet approvata mill-Kunsill Governattiv.

6. Il-Kunsill Governattiv jista’, fuq proposta mill-BĊN rilevanti taż-żona tal-euro, jeżenta lid-dipartimenti tat-teżor imsemmija fl-Artikolu 10(2)(b) tal-Parti II tal-Anness I, mir-rekwiżit li jipprovdu kollateral adegwat qabel ma jiksbu kreditu intraġurnata.

7. Fejn BĊN taż-żona tal-euro jiddeċiedi li jissospendi, jillimita jew jittermina l-aċċess ta’ parteċipant għall-kreditu intraġurnata jew għall-awtokollateralizzazzjoni, għal raġunijiet ta’ prudenza kif stabbilit fl-Artikolu 13(1)(c) tal-Parti II tal-Anness I, jew fl-Artikolu 11 tal-Parti IV tal-Anness I, rispettivament, il-BĊN għandu jinnotifika minnufih dan bil-miktub lill-BĊE u lil BĊNi oħra taż-żona tal-euro u BĊNi konnessi. Fejn xieraq, il-Kunsill Governattiv għandu jiddeċiedi dwar l-implimentazzjoni uniformi tal-miżuri meħuda fis-sistemi komponenti tat-TARGET kollha.

8. Jekk l-aċċess ta’ kontroparti għal strumenti ta’ politika monetarja jiġi sospiż, limitat jew eskluż għal raġunijiet ta’ prudenza jew mod ieħor f’konformità mad-dispożizzjonijiet nazzjonali li jimplimentaw l-Artikolu 158 tal-Linja Gwida (UE) 2015/510 tal-Bank Ċentrali Ewropew (BĊE/2014/60) ( 3 ), il-BĊN rilevanti taż-żona tal-euro għandu, fir-rigward tal-aċċess għall-kreditu intraġurnata, jimplimenta dik id-deċiżjoni skont id-dispożizzjonijiet fl-arranġamenti kuntrattwali jew regolatorji applikati mill-BĊN rilevanti taż-żona tal-euro.

9. Meta BĊN taż-żona tal-euro jiddeċiedi li jissospendi, jillimita jew jittermina l-aċċess ta’ kontroparti tal-politika monetarja tal-Eurosistema għall-faċilitajiet ta’ kreditu intraġurnata jew ta’ awtokollateralizzazzjoni f’konformità mal-Artikolu 13(3) tal-Parti II tal-Anness I jew mal-Artikolu 11 tal-Parti IV tal-Anness I, rispettivament, din id-deċiżjoni ma għandhiex tidħol fis-seħħ qabel ma l-Kunsill Governattiv tal-BĊE jkun approvaha.

10. B’deroga mill-paragrafu 9, f’ċirkostanzi urġenti, BĊN taż-żona tal-euro jista’ jissospendi l-aċċess ta’ kontroparti tal-politika monetarja tal-Eurosistema għall-faċilitajiet ta’ kreditu intraġurnata u/jew ta’ awtokollateralizzazzjoni b’effett immedjat. F’dawn il-każijiet, il-BĊN taż-żona tal-euro għandu jinnotifika minnufih lill-Kunsill Governattiv tal-BĊE b’dan bil-miktub. Il-Kunsill Governattiv tal-BĊE għandu jkollu s-setgħa li jreġġa’ lura l-azzjoni tal-BĊN taż-żona tal-euro. Madankollu, jekk il-Kunsill Governattiv tal-BĊE ma jibgħatx lill-BĊN taż-żona tal-euro notifika dwar dan it-treġġigħ lura fi żmien għaxart ijiem ta’ negozju minn meta l-BĊE jkun irċieva n-notifika, il-Kunsill Governattiv tal-BĊE għandu jitqies li jkun approva l-azzjoni tal-BĊN taż-żona tal-euro.

11. Il-Kunsill Governattiv tal-BĊE jista’ jiddeċiedi li jneħħi jew li jnaqqas il-penali stabbiliti fl-Artikolu 12(4) tal-Parti II tal-Anness I jekk il-bilanċ ta’ debitu ta’ tmiem il-jum tal-entità inkwistjoni jkun attribwibbli għal force majeure u/jew ħsara teknika fit-TARGET, din l-aħħar frażi kif iddefinita fl-Anness III.

Artikolu 11

Kundizzjonijiet addizzjonali għal AS

1. Minbarra d-dispożizzjonijiet tal-Artikolu 9(1) sa (9), dan li ġej għandu japplika għar-relazzjoni bejn il-BĊ rilevanti tal-Eurosistema u l-AS inklużi l-ASs operati mill-BĊi tal-Eurosistema.

2. Il-BĊi tal-Eurosistema għandhom jipprovdu servizzi ta’ trasferiment ta’ fondi fi flus tal-bank ċentrali lil AS li jaġixxu f’dik il-kapaċità. Dawn is-servizzi għandhom jiġu offruti permezz ta’: (a) il-proċedura ta’ Saldu ta’ TIPS AS biss biex jappoġġaw is-saldu ta’ ħlasijiet istantanji skont l-iskema SCT Inst jew ħlasijiet kważi istantanji fil-kotba tal-AS; jew (b) il-Proċeduri ta’ Saldu ta’ RTGS AS għall-każijiet ta’ negozju l-oħrajn kollha.

3. Il-BĊi tal-Eurosistema jistgħu, eċċezzjonalment u wara l-approvazzjoni tal-korp tal-Livell 2 kif imsemmi fl-Anness II, japprovaw l-użu ta’ RTGS DCA minn AS ħlief fir-rigward tas-saldu ta’ ħlasijiet istantanji skont l-iskema SCT Inst. Applikazzjoni għal permess għandha tinkludi talba motivata mill-AS. Jekk it-talba tintlaqa’, japplika l-ipprezzar stabbilit fil-paragrafu 4 tal-Appendiċi VI tal-Anness I.

4. Kull BĊ tal-Eurosistema għandu jiftaħ subkont fuq talba għal kull bank tas-saldu li għalih ikollu RTGS DCA meta l-AS tal-bank tas-saldu tipparteċipa jew fis-sistema komponenti tat-TARGET ta’ dak il-BĊN tal-Eurosistema jew f’sistema komponenti differenti tat-TARGET.

5. Minbarra dawk il-kundizzjonijiet fl-Anness I, il-BĊi tal-Eurosistema jistgħu jistabbilixxu kundizzjonijiet b’rabta mal-parteċipazzjoni ta’ AS fit-TARGET li jkunu relatati ma’: (a) proċeduri ta’ kontinwità tal-operat u ta’ kontinġenza; (b) in-natura tal-intitolament għal fondi miżmuma f’kont tat-TARGET fejn il-fondi miżmuma ma jkunux jifformaw parti mill-patrimonju tal-AS; (c) id-drittijiet ta’ rahan tal-BĊi u paċuti fuq kontijiet tat-TARGET miżmuma minn AS jew f’isimha; (d) il-ġbir u d-distribuzzjoni ta’ imgħax akkumulat; (e) rekwiżiti regolatorji (inkluża s-sorveljanza) fuq AS jew banek tas-saldu ta’ AS (inklużi dawk applikati minn regolaturi barranin); (f) skambju ta’ informazzjoni biex tiġi vverifikata l-konformità ma’ politika tal-Eurosistema.

6. Il-BĊi tal-Eurosistema għandhom jiskambjaw informazzjoni dwar kwalunkwe avveniment sinifikanti matul il-proċess ta’ saldu ta’ AS.

Artikolu 12

Metodoloġija tal-finanzjament u tal-kost

1. Il-Kunsill Governattiv għandu jiddetermina r-regoli applikabbli għall-finanzjament tat-TARGET.

2. Il-Kunsill Governattiv għandu jiddetermina l-istruttura tal-ipprezzar għat-TARGET bl-użu ta’ metodoloġija komuni tal-kost tal-Eurosistema.

Artikolu 13

Dispożizzjonijiet dwar is-sigurtà

Il-BĊi tal-Eurosistema għandhom jikkonformaw ma’ miżuri speċifikati mill-Kunsill Governattiv li jistabbilixxu l-politika tas-sigurtà u r-rekwiżiti u l-kontrolli tas-sigurtà applikabbli għat-TARGET, inkluż fir-rigward tar-reżiljenza ċibernetika u s-sigurtà tal-informazzjoni.

Artikolu 14

Regoli tal-awditjar

Valutazzjonijiet tal-awditjar għandhom jitwettqu f’konformità mal-prinċipji u l-arranġamenti stipulati fil-Politika tal-Awditjar tas-SEBĊ tal-Kunsill Governattiv.

Artikolu 15

Obbligi f’każ ta’ sospensjoni jew terminazzjoni

1. Il-BĊi tal-Eurosistema għandhom jitterminaw minnufih mingħajr avviż minn qabel jew jissospendu l-parteċipazzjoni ta’ parteċipant fis-sistema komponenti tat-TARGET rilevanti jekk: (a) jinfetħu proċedimenti ta’ insolvenza fir-rigward ta’ parteċipant; jew (b) parteċipant ma jibqax jissodisfa l-kriterji ta’ aċċess għall-parteċipazzjoni fis-sistema komponenti rilevanti tat-TARGET.

2. Jekk BĊ tal-Eurosistema jissospendi jew jittermina l-parteċipazzjoni ta’ parteċipant fit-TARGET f’konformità mal-paragrafu 1 jew għal raġunijiet ta’ prudenza skont l-Artikolu 17, huwa għandu jinnotifika immedjatament lill-BĊi l-oħrajn kollha tal-Eurosistema, filwaqt li jipprovdi dawn kollha li ġejjin: (a) l-isem u l-BIC tal-parteċipant; (b) l-informazzjoni li fuqha l-BĊN taż-żona tal-euro jkun ibbaża d-deċiżjoni tiegħu, inkluż kwalunkwe informazzjoni jew opinjoni miksuba mill-awtorità superviżorja rilevanti; (c) il-miżura meħuda u perjodu ta’ żmien propost għall-applikazzjoni tagħha. Kull BĊ tal-Eurosistema għandu jiskambja l-informazzjoni dwar dak il-parteċipant, inkluża informazzjoni relatata ma’ ordnijiet ta’ trasferiment ta’ flus indirizzati lilu, jekk jintalab jagħmel dan minn BĊ ieħor tal-Eurosistema.

3. BĊ tal-Eurosistema li jkun ittermina jew li jkun issospenda l-parteċipazzjoni ta’ parteċipant fis-sistema komponenti tat-TARGET tiegħu f’konformità mal-paragrafu 1 għandu jassumi r-responsabbiltà fir-rigward tal-BĊi l-oħrajn tal-Eurosistema jekk: (a) sussegwentement jawtorizza s-saldu ta’ ordnijiet ta’ trasferiment ta’ flus indirizzati lil parteċipanti li jkun issospenda jew ittermina l-parteċipazzjoni tagħhom; jew (b) ma jikkonformax mal-obbligi fil-paragrafi 1 u 2.

4. BĊ tal-Eurosistema li jkun issospenda l-parteċipazzjoni ta’ parteċipant fis-sistema komponenti tat-TARGET tiegħu skont il-paragrafu 1(a) għandu jipproċessa biss ordnijiet ta’ trasferiment ta’ flus minn dak il-parteċipant fuq l-istruzzjonijiet tar-rappreżentanti tagħha, inklużi dawk maħtura minn awtorità kompetenti jew qorti, bħall-amministratur tal-insolvenza tal-parteċipant, jew skont deċiżjoni eżegwibbli ta’ awtorità kompetenti jew qorti li tipprovdi struzzjonijiet dwar kif għandhom jiġu pproċessati l-ħlasijiet. BĊ tal-Eurosistema għandu jiċħad l-ordnijiet kollha ta’ trasferiment ta’ flus ħerġin mit-TIPS DCA(s) ta’ parteċipant sospiż.

Artikolu 16

Proċeduri għar-rifjut ta’ applikazzjoni għall-parteċipazzjoni fit-TARGET għal raġunijiet ta’ prudenza

Fejn, skont l-Artikolu 5(5)(c) ta-Parti I tal-Anness I BĊ tal-Eurosistema jirrifjuta applikazzjoni għal sħubija fit-TARGET għal raġunijiet ta’ prudenza, dak il-BĊ tal-Eurosistema għandu jinforma minnufih lill-BĊi l-oħrajn tal-Eurosistema b’tali rifjut.

Artikolu 17

Proċeduri għas-sospensjoni, il-limitazzjoni jew it-terminazzjoni tal-parteċipazzjoni fit-TARGET għal raġunijiet ta’ prudenza, u l-aċċess għall-kreditu intraġurnata u għall-awtokollateralizzazzjoni

1. Fejn għal raġunijiet ta’ prudenza, BĊN taż-żona tal-euro jissospendi, jillimita jew jittermina l-aċċess ta’ parteċipant għall-kreditu intraġurnata skont l-Artikolu 13(1)(c) tal-Parti II tal-Anness I, jew għal awtokollateralizzazzjoni skont l-Artikolu 11 tal-Parti IV tal-Anness I jew BĊ tal-Eurosistema jissospendi jew jittermina l-parteċipazzjoni ta’ parteċipant fit-TARGET skont l-Artikolu 25(2)(e) tal-Parti I tal-Anness I, id-deċiżjoni għandha, sa fejn ikun possibbli, tidħol fis-seħħ fl-istess ħin fis-sistemi komponenti kollha tat-TARGET.

2. Il-BĊN taż-żona tal-euro għandu jipprovdi minnufih l-informazzjoni tal-Artikolu 15(2) lill-awtoritajiet superviżorji rilevanti fl-Istat Membru tal-BĊN taż-żona tal-euro, bit-talba biex l-awtoritajiet superviżorji jaqsmu l-informazzjoni mal-awtoritajiet superviżorji ta’ Stati Membri oħra li fihom il-parteċipant ikollu sussidjarja jew fergħa. Wara li jkunu qiesu d-deċiżjoni skont il-paragrafu 1, BĊNi oħrajn taż-żona tal-euro għandhom jieħdu azzjoni xierqa u jagħtu informazzjoni dwar dan lill-BĊE minnufuh.

3. Il-Bord Eżekuttiv tal-BĊE jista’ jipproponi lill-Kunsill Governattiv biex jieħu kwalunkwe deċiżjoni sabiex jiżgura implimentazzjoni uniformi tal-miżuri meħuda skont il-paragrafi 1 u 2.

4. Il-BĊNi taż-żona tal-euro tal-Istati Membri li fihom trid tiġi implimentata d-deċiżjoni għandhom jinformaw lill-parteċipant dwar id-deċiżjoni, u għandhom jieħdu l-miżuri ta’ implimentazzjoni kollha meħtieġa.

Artikolu 18

Proċeduri għall-kooperazzjoni mill-BĊi tal-Eurosistema b’rabta ma’ miżuri amministrattivi jew restrittivi

B’rabta mal-implimentazzjoni tal-Artikolu 29(3) tal-Parti I tal-Anness I:

1. kwalunkwe BĊ tal-Eurosistema għandu jaqsam minnufih mal-BĊi kollha potenzjalment affettwati l-informazzjoni kollha li jirċievi b’rabta ma’ proposta ta’ ordni ta’ trasferiment ta’ flus, bl-eċċezzjoni ta’ ordnijiet ta’ trasferiment ta’ likwidità bejn kontijiet differenti tal-istess parteċipant;

2. kwalunkwe BĊ tal-Eurosistema li jirċievi mingħand parteċipant evidenza li tkun saret notifika lil, jew li jkun ingħata kunsens mingħand, kwalunkwe awtorità kompetenti għandu jibgħat minnufih tali evidenza lil kwalunkwe BĊ ieħor li jaġixxi bħala l-fornitur ta’ servizz ta’ ħlas tal-pagatur jew tal-benefiċjarju kif xieraq;

3. il-BĊ tal-Eurosistema li jaġixxi bħala fornitur ta’ servizz ta’ ħlas tal-pagatur għandu mbagħad jinforma minnufih lill-pagatur li jista’ jdaħħal ordni ta’ trasferiment ta’ flus rilevanti fit-TARGET.

Artikolu 19

Proċeduri ta’ kontinwità tal-operat u ta’ kontinġenza

1. Jekk iseħħ avveniment li jaffettwa l-operat normali tat-TARGET, il-BĊ tal-Eurosistema kkonċernat għandu jinnotifika minnufih lill-koordinatur tat-TARGET, li flimkien mal-maniġer tas-saldu tat-TARGET tal-BĊ tal-Eurosistema kkonċernat għandu jiddeċiedi dwar il-passi ulterjuri li għandhom jittieħdu.

2. Il-BĊi tal-Eurosistema għandhom jirrapportaw ħsara relatata ma’ parteċipant kif imsemmi fil-paragrafu 2.4, 3.3 jew 4.2 tal-Appendiċi IV tal-Anness I lill-koordinatur tat-TARGET mhux aktar minn 30 minuta wara li tibda l-ħsara jew mal-ewwel opportunità wara li tiġi skoperta l-ħsara jekk din il-ħsara tista’ taffettwa l-operat tat-TARGET jew toħloq riskju sistemiku jew jekk il-parteċipant ikun ġie indikat bħala parteċipant kritiku mill-BĊi tal-Eurosistema fuq il-bażi ta’ kriterji aġġornati perjodikament u ppubblikati fuq is-sit web tal-BĊE.

3. F’ċirkostanzi eċċezzjonali, il-BĊi tal-Eurosistema jistgħu jiddeċiedu li jibdlu l-iskeda operattiva tat-TARGET għal raġunijiet li jinkludu iżda li ma humiex limitati għal ħsara li taffettwa AS. Din id-deċiżjoni għandha tittieħed kollettivament mill-BĊi tal-Eurosistema.

4. Fil-każijiet ta’ kwalunkwe avveniment ieħor li għandu l-potenzjal li jaffettwa l-funzjonament normali tat-TARGET, il-BĊ tal-Eurosistema kkonċernat għandu jimmonitorja u jimmaniġġja tali avvenimenti sabiex jipprevjeni kwalunkwe riperkussjoni għall-funzjonament bla xkiel tat-TARGET.

5. Il-BĊi tal-Eurosistema għandhom iżommu konnessjoni mas-Soluzzjoni ta’ Kontinġenza.

Artikolu 20

Trattament tal-pretensjonijiet skont l-iskema ta’ kumpens tat-TARGET

1. Sakemm ma jkunx deċiż mod ieħor mill-Kunsill Governattiv, il-proċedura ta’ kumpens stabbilita fl-Appendiċi II tal-Anness I għandha tiġi mmaniġġjata f’konformità ma’ dan l-Artikolu.

2. Il-BĊ tal-parteċipant li jissottometti l-pretensjoni għall-kumpens għandu jevalwa l-pretensjoni għall-kumpens fuq bażi preliminari u jikkomunika mal-parteċipant fir-rigward ta’ dik l-evalwazzjoni. Fejn meħtieġ għall-evalwazzjoni tal-pretensjonijiet, dan il-BĊ għandu jkun assistit minn BĊi oħrajn ikkonċernati. Il-BĊ rilevanti għandu jinforma lill-BĊE u lill-BĊi l-oħrajn kollha kkonċernati malli jsir jaf bi pretensjonijiet pendenti.

3. Fi żmien disa’ ġimgħat wara ħsara teknika tat-TARGET, il-BĊ tal-parteċipant li jissottometti l-pretensjoni għandu jħejji rapport ta’ valutazzjoni preliminari li jkun fih il-valutazzjoni tal-BĊ tal-pretensjonijiet riċevuti u jissottomettih lill-BĊE u lill-BĊi l-oħrajn kollha kkonċernati.

4. Fi żmien ħames ġimgħat wara li jkun irċieva r-rapport ta’ valutazzjoni preliminari, il-Kunsill Governattiv għandu jagħmel il-valutazzjoni finali tal-pretensjonijiet kollha riċevuti, u għandu jiddeċiedi dwar l-offerti ta' kumpens li għandhom isiru lill-parteċipanti kkonċernati. Fi żmien ħamest ijiem ta’ negozju wara li tkun tlestiet il-valutazzjoni finali, il-BĊE għandu jikkomunika l-eżitu tal-valutazzjoni finali lill-BĊi kkonċernati. Dawk il-BĊi għandhom jinformaw lill-parteċipanti tagħhom minnufih bl-eżitu tal-valutazzjoni finali u, fejn applikabbli, bid-dettalji tal-offerta ta’ kumpens, flimkien mal-formola li tikkostitwixxi l-ittra ta’ aċċettazzjoni.

5. Fi żmien ġimagħtejn mill-iskadenza tal-perjodu msemmi fl-aħħar sentenza tal-paragrafu 4(d) tal-Appendiċi II tal-Anness I, il-BĊ għandu jinforma lill-BĊE u lill-BĊi l-oħrajn kollha kkonċernati dwar liema offerti ta' kumpens ġew aċċettati u liema offerti ta' kumpens ġew miċħuda.

6. Il-BĊi għandhom jinformaw lill-BĊE dwar kwalunkwe pretensjoni sottomessa mill-parteċipanti tagħhom barra mill-kamp ta’ applikazzjoni tal-iskema ta’ kumpens tat-TARGET, iżda relatata ma’ ħsara teknika tat-TARGET.

Artikolu 21

Trattament tat-telf ikkawżat minn ħsara teknika tat-TARGET

1. F’każ ta’ ħsara teknika tat-TARGET: (a) Fuq in-naħa tal-pagatur, kwalunkwe BĊ li miegħu pagatur ikun poġġa depożitu jibbenefika minn ċertu qligħ finanzjarju li jammonta għad-differenza bejn ir-rata tal-operazzjonijiet ta’ rifinanzjament ewlenin tal-Eurosistema u r-rata ta’ depożitu applikata għaż-żieda marġinali fl-użu tal-faċilità ta’ depożitu tal-Eurosistema għall-perjodu tal-ħsara teknika tat-TARGET u sal-ammont tal-ordnijiet ta’ trasferiment ta’ flus mhux saldati. Fejn il-pagatur jitħalla b’fondi żejda mhux remunerati, il-qligħ finanzjarju jammonta għar-rata tal-operazzjonijiet ta’ rifinanzjament ewlenin tal-Eurosistema, applikat għall-ammont ta’ fondi żejda li ma jrendux imgħax għall-perjodu tal-ħsara teknika tat-TARGET u sal-ammont tal-ordnijiet ta’ trasferiment ta’ flus mhux saldati. (b) Min-naħa tal-benefiċjarju, il-BĊ li minnu l-benefiċjarju jkun issellef billi uża l-faċilità ta’ self marġinali jibbenefika minn ċertu qligħ finanzjarju li jammonta għad-differenza bejn ir-rata tal-faċilità ta’ self marġinali u r-rata tal-operazzjonijiet ta’ rifinanzjament ewlenin tal-Eurosistema, applikata għaż-żieda marġinali fl-użu tal-faċilità ta’ self marġinali għall-perjodu tal-ħsara teknika tat-TARGET u sal-ammont tal-ordnijiet ta’ trasferiment ta’ flus mhux saldati.

2. Il-qligħ finanzjarju tal-BĊE jammonta għal: (a) il-qligħ fir-rigward tal-BĊNi konnessi li jirriżulta mir-remunerazzjoni differenti tal-bilanċi fi tmiem il-jum ta’ dawn il-BĊNi konnessi fir-rigward tal-BĊE; u (b) l-ammont ta’ imgħax ta’ penali li jirċievi l-BĊE mingħand BĊNi konnessi kull meta wieħed minn dawk il-BĊNi konnessi jimponi penali fuq parteċipant talli jonqos milli jirrimborża kreditu intraġurnata fil-ħin, kif stipulat fil-ftehim bejn il-BĊi tal-Eurosistema u l-BĊNi konnessi.

3. Il-qligħ finanzjarju msemmi fil-paragrafi 1 u 2 għandu jkun aggregat mill-BĊi u l-ammont aggregat li jirriżulta għandu jintuża biex jirrimborża lil dawk il-BĊi li jġarrbu l-kost tal-kumpens lill-parteċipanti tagħhom. Kull qligħ finanzjarju jew kost imġarrab mill-BĊi li jifdal mill-kumpens lill-parteċipanti tagħhom għandu jitqassam fost il-BĊi tal-Eurosistema f’konformità mal-kjavi għas-sottoskrizzjoni fil-kapital tal-BĊE.

Artikolu 22

Drittijiet ta’ titolu fir-rigward ta’ fondi fuq subkontijiet u garanzija intra-Eurosistema

1. Għall-finijiet tas-saldu ta’ ordnijiet ta’ trasferiment ta’ AS relatati mal-proċedura C ta’ saldu ta’ RTGS AS, kwalunkwe BĊ tal-Eurosistema li jkun fetaħ subkontijiet għad-detenturi ta’ RTGS DCA tiegħu għandu jiżgura li l-bilanċi fuq tali subkontijiet (inklużi żidiet jew tnaqqis ta’ dak il-bilanċ li jirriżulta mill-akkreditar jew mill-addebitar tal-ħlasijiet ta’ saldu bejn is-sistemi lejn jew mis-subkont jew mill-akkreditar ta’ trasferimenti ta’ likwidità lis-subkont) fil-mument li l-AS tibda ċiklu ta’ saldu jistgħu jintużaw biss għas-saldu ta’ ordnijiet ta’ trasferiment ta’ AS relatati ma’ dik il-proċedura ta’ saldu C ta’ RTGS AS. Dan huwa minkejja kwalunkwe proċediment ta’ insolvenza fir-rigward tad-detentur ta’ RTGS DCA rilevanti u minkejja kwalunkwe miżura ta’ eżekuzzjoni individwali relatata ma’ tali subkont ta’ dan id-detentur ta’ RTGS DCA.

2. Kull darba li l-likwidità tiġi ttrasferita lil subkont ta’ detentur ta’ RTGS DCA u fejn il-BĊ tal-Eurosistema ma jkunx il-BĊ tal-AS, dan il-BĊ tal-Eurosistema għandu, wara komunikazzjoni mill-AS (permezz ta’ messaġġ ta’ “bidu taċ-ċiklu”), jikkonferma l-bilanċ fis-subkont lill-AS rilevanti u, meta jagħmel dan, jiggarantixxi lill-BĊ tal-AS ħlas sal-ammont ta’ dan il-bilanċ partikolari. Il-konferma tal-bilanċ lill-AS għandha tinvolvi wkoll dikjarazzjoni legalment vinkolanti tar-rieda tal-BĊ tal-AS li dan tal-aħħar jiggarantixxi lill-AS ħlas sal-ammont tal-bilanċ ikkonfermat. Meta jikkonfermaw iż-żieda jew it-tnaqqis ta’ dak il-bilanċ mal-akkreditar jew l-addebitar ta’ ordnijiet ta’ trasferiment ta’ AS ta’ saldu bejn is-sistemi lis-subkont jew minnu jew l-akkreditar ta’ trasferimenti ta’ likwidità lis-subkont, kemm il-BĊ tal-Eurosistema li ma huwiex il-BĊ tal-AS kif ukoll il-BĊ tal-AS jiddikjaraw żieda jew tnaqqis tal-garanzija fl-ammont tal-ħlas. Iż-żewġ garanziji għandhom ikunu irrevokabbli, inkondizzjonali u pagabbli mal-ewwel talba. Iż-żewġ garanziji għandhom jiskadu mal-komunikazzjoni mill-AS li s-saldu jkun sar (permezz ta’ messaġġ ta’ “tmiem iċ-ċiklu”).







TAQSIMA IV

DISPOŻIZZJONIJIET TRANŻITORJI U FINALI

Artikolu 23

Soluzzjoni tat-tilwim u liġi applikabbli

1. F’każ ta’ tilwim bejn il-BĊi tal-Eurosistema b’rabta ma’ din il-Linja Gwida, il-partijiet milquta għandhom ifittxu li jsolvu t-tilwima f’konformità mal-Memorandum ta’ Qbil dwar Proċedura għas-Soluzzjoni ta’ Tilwim fi ħdan is-SEBĊ.

2. B’deroga mill-paragrafu 1, jekk tilwima relatata mat-tqassim tal-kompiti bejn il-Livell 2 u l-Livell 3 ma tkunx tista’ tiġi solvuta bi ftehim bejn il-partijiet affettwati, il-Kunsill Governattiv għandu jsolvi t-tilwima.

3. Fil-każ ta’ tilwima tat-tip imsemmi fil-paragrafu 1, id-drittijiet u l-obbligi rispettivi tal-partijiet għandhom jiġu ddeterminati primarjament mir-regoli u l-proċeduri stabbiliti f’din il-Linja Gwida. F’tilwim dwar ordnijiet ta’ trasferiment ta’ flus bejn is-sistemi komponenti tat-TARGET, il-liġi tal-Istat Membru fejn tinsab is-sede tal-BĊ tal-Eurosistema tal-benefiċjarju għandha tapplika b’mod supplimentari, sakemm ma tmurx kontra din il-Linja Gwida.

Artikolu 24

Revoka tal-Linja Gwida 2013/47/UE (BĊE/2012/27)

▼M1

1. Il-Linja Gwida BĊE/2012/27 hija mħassra b’effett mill-20 ta’ Marzu 2023.

▼B

2. Referenzi għal-Linja Gwida revokata għandhom jinftiehmu bħala referenzi għal din il-Linja Gwida.

Artikolu 25

Dħul fis-seħħ u implimentazzjoni

1. Din il-Linja Gwida għandha tidħol fis-seħħ fil-jum tan-notifika tagħha lill-banek ċentrali nazzjonali tal-Istati Membri li l-munita tagħhom hija l-euro.

▼M1

2. Il-banek ċentrali tal-Eurosistema għandhom jikkonformaw ma’ din il-Linja Gwida mill-20 ta' Marzu 2023.

▼B

3. ►M1 ◄ Huma għandhom jinnotifikaw lill-BĊE bit-testi u l-mezzi relatati ma’ dawk il-miżuri sa mhux aktar tard mid-19 ta’ April 2022. Il-banek ċentrali nazzjonali tal-Istati Membri li l-munita tagħhom hija l-euro għandhom jieħdu l-miżuri meħtieġa biex jikkonformaw ma’ din il-Linja Gwida u japplikawhom mill-20 ta’ Marzu 2023.Huma għandhom jinnotifikaw lill-BĊE bit-testi u l-mezzi relatati ma’ dawk il-miżuri sa mhux aktar tard mid-19 ta’ April 2022.

Artikolu 26

Dispożizzjonijiet mixxellanji u tranżitorji

1. Fid-data speċifikata fl-Artikolu 25(2): (a) il-bilanċi ta’ parteċipant fil-kontijiet PM tat-TARGET2 għandhom jiġu ttrasferiti fl-MCAs rilevanti kif speċifikat mill-parteċipant; (b) TARGET2 TIPS DCAs ta’ parteċipant għandhom isiru TIPS DCAs; (c) TARGET2 T2S DCAs ta’ parteċipant għandhom isiru T2S DCAs; (d) kontijiet tekniċi tat-TARGET2, kontijiet tekniċi tat-TARGET2 TIPS AS u kontijiet ta’ fondi ta’ garanzija tat-TARGET2 ta’ parteċipant għall-proċeduri ta’ saldu ta’ AS għandhom isiru kontijiet tekniċi ta’ RTGS AS, kontijiet tekniċi ta’ TIPS AS u kontijiet ta’ fondi ta’ garanzija ta’ AS rispettivament; (e) Il-bilanċi ta’ parteċipant fuq il-Kontijiet Domestiċi għandhom jiġu ttrasferiti fl-MCAs rilevanti kif speċifikat mill-parteċipant.

2. Il-parteċipanti la għandhom isofru telf u lanqas jiggwadanjaw qligħ bħala riżultat tat-trasferiment tal-bilanċi skont il-paragrafu 1.

3. L-obbligi intra-Eurosistema li jirriżultaw mis-saldu ta’ ħlasijiet bejn parteċipanti f’sistemi komponenti differenti tat-TARGET2 skont l-Artikolu 6 tal-Linja Gwida 2013/47/UE (BĊE/2012/27) għandhom ikomplu jiġu rreġistrati fit-TARGET f’konformità mal-Artikolu 6 ta’ din il-Linja Gwida.

4. Minkejja l-Artikolu 5(1)(d) u (e) tal-Parti I tal-Anness I, l-opinjonijiet dwar il-kapaċità u l-opinjonijiet tal-pajjiż mitluba mill-BĊi tal-Eurosistema skont l-Artikolu 13 tal-Linja Gwida 2013/47/UE (BĊE/2012/27) jew skont l-Artikolu 8(2) tal-Anness II, l-Artikolu 6(2) tal-Anness IIA, u l-Artikolu 6(2) tal-Anness IIB tal-Linja Gwida 2013/47/UE (BĊE/2012/27), rispettivament, għandhom jibqgħu validi għall-finijiet ta’ din il-Linja Gwida.

5. Minkejja l-Artikolu 10(2)(d) tal-Parti II tal-Anness I, l-aċċess għall-kreditu intraġurnata mogħti mill-Kunsill Governattiv skont it-termini tal-paragrafu (2)(e) tal-Anness III tal-Linja Gwida 2013/47/UE (BĊE/2012/27) għandu jibqa’ validu.

6. Il-gruppi rikonoxxuti mill-Kunsill Governattiv skont id-definizzjoni ta’ “grupp” fl-Artikolu 1 tal-Anness II tal-Linja Gwida 2013/47/UE (BĊE/2012/27) għandhom jibqgħu jiġu rikonoxxuti u kkunsidrati bħala gruppi bankarji għall-finijiet ta’ din il-Linja Gwida.

Artikolu 27

Destinatarji, miżuri ta’ implimentazzjoni u rapportar lil-livell 1

1. Din il-Linja Gwida hija indirizzata lill-banek ċentrali kollha tal-Eurosistema.

2. Il-Kunsill Governattiv għandu jirċievi rapport fuq bażi annwali mil-Livell 2 li jkun fih l-informazzjoni meħtieġa mill-Kunsill Governattiv sabiex iwettaq ir-responsabbiltajiet tiegħu bħala Livell 1.









ANNESS I

KUNDIZZJONIJIET ARMONIZZATI GĦALL-PARTEĊIPAZZJONI FIT-TARGET

PARTI I

Termini u kundizzjonijiet Ġenerali

Artikolu 1

Kamp ta’ applikazzjoni

It-termini u l-kundizzjonijiet stabbiliti f’din il-Parti I jirregolaw ir-relazzjoni bejn [daħħal l-isem tal-BĊ] u l-parteċipanti tiegħu fit-TARGET [daħħal ir-referenza tal-BĊ/pajjiż]. It-termini u l-kundizzjonijiet stabbiliti fil-Partijiet II, III, IV, V, VI u VII li ġejjin japplikaw sakemm il-parteċipanti jagħżlu u jingħataw kont wieħed jew aktar deskritti f’dawn il-Partijiet. It-termini u l-kundizzjonijiet stabbiliti fil-Partijiet I sa VII ta’ dan l-Anness jissejħu f’din il-Linja Gwida kollettivament bħala l-“Kundizzjonijiet Armonizzati” jew il-“Kundizzjonijiet”.

Artikolu 2

Appendiċijiet

1. L-Appendiċijiet li ġejjin jifformaw parti integrali minn dawn il-Kundizzjonijiet: Appendiċi I: Speċifikazzjonijiet tekniċi għall-ipproċessar ta’ ordnijiet ta’ trasferiment ta’ flus Appendiċi II: Skema ta’ kumpens tat-TARGET Appendiċi III: Termini ta’ referenza għall-opinjonijiet dwar il-kapaċità u tal-pajjiż Appendiċi IV: Proċeduri ta’ kontinwità tal-operat u ta’ kontinġenza Appendiċi V: Skeda operattiva tat-TARGET Appendiċi VI: Skeda tat-tariffi Appendiċi VII: Rekwiżiti rigward il-ġestjoni tas-sigurtà tal-informazzjoni u l-ġestjoni tal-kontinwità tal-operat [Appendiċi VIII: Daħħal jekk meħtieġ: Lista ta’ definizzjonijiet stabbiliti fl-Anness III tal-Linja Gwida]

2. Fil-każ ta’ kwalunkwe kunflitt jew inkonsistenza bejn il-kontenut ta’ kwalunkwe appendiċi u l-kontenut ta’ kwalunkwe dispożizzjoni oħra f’dawn il-Kundizzjonijiet, dan tal-aħħar għandu jipprevali.

Artikolu 3

Deskrizzjoni ġenerali tat-TARGET

1. It-TARGET hija legalment strutturata bħala sistemi ta’ ħlas multipli magħmula mis-sistemi komponenti kollha tat-TARGET, li kull waħda minnhom hija indikata bħala “sistema” skont il-liġi nazzjonali rilevanti li timplimenta d-Direttiva 98/26/KE.

2. TARGET tinkludi sistemi ta’ ħlas f’euro li jsaldaw fi flus tal-bank ċentrali u jipprovdu servizzi ċentrali ta’ ġestjoni tal-likwidità, saldu gross f’ħin reali għall-ħlasijiet u servizzi għas-saldu ta’ AS, u jippermettu ħlasijiet fi flus b’rabta mas-saldu ta’ titoli u s-saldu ta’ ħlasijiet istantanji.

3. TARGET tipprovdi: (a) MCAs għas-saldu ta’ operazzjonijiet tal-bank ċentrali; (b) RTGS DCAs għas-saldu gross f’ħin reali ta’ valur kbir ta’ ħlasijiet u subkontijiet jekk ikun meħtieġ għal saldu ta’ AS; (c) T2S DCAs għal ħlasijiet ta’ flus b’rabta ma’ saldu tat-titoli; (d) TIPS DCAs għas-saldu ta’ ħlasijiet istantanji; u (e) il-kontijiet li ġejjin għas-saldu ta’ AS: (i) kontijiet tekniċi ta’ RTGS AS; (ii) kontijiet ta’ fondi ta’ garanzija ta’ AS; u (iii) kontijiet tekniċi ta’ TIPS AS.

Kull kont fit-TARGET-[daħħal l-isem tal-BĊ] għandu jiġi identifikat permezz ta’ numru tal-kont uniku magħmul mill-elementi deskritti fil-paragrafu 2 tal-Appendiċi I.

Artikolu 4

Kriterji ta’ aċċess

1. It-tipi ta’ entitajiet li ġejjin huma eliġibbli biex isiru parteċipanti fit-TARGET-[daħħal ir-referenza tal-BĊ/pajjiż] fuq talba: (a) istituzzjonijiet ta' kreditu stabbiliti fl-Unjoni jew fiż-ŻEE, inkluż meta jaġixxu permezz ta' fergħa stabbilita fl-Unjoni jew fiż-ŻEE; (b) istituzzjonijiet ta’ kreditu stabbiliti barra ż-ŻEE, sakemm jaġixxu permezz ta’ fergħa stabbilita fl-Unjoni jew fiż-ŻEE; (c) BCNi ta’ Stati Membri u l-BCE;

sakemm l-entitajiet imsemmijin fil-punti (a) u (b) ma jkunux suġġetti għal miżuri restrittivi adottati mill-Kunsill tal-Unjoni Ewropea jew mill-Istati Membri skont l-Artikolu 65(1)(b), l-Artikolu 75 jew l-Artikolu 215 tat-Trattat, li l-implimentazzjoni tagħhom, fl-opinjoni ta’ [żid isem il-BĊ] wara li informa lill-BĊE, ma tkunx kompatibbli mal-funzjonament bla xkiel tat-TARGET.

2. Il-[daħħal l-isem tal-BĊ] jista’, fid-diskrezzjoni tiegħu, idaħħal ukoll l-entitajiet li ġejjin bħala parteċipanti: (a) dipartimenti tat-teżor ta’ gvernijiet ċentrali jew reġjonali tal-Istati Membri; (b) korpi tas-settur pubbliku tal-Istati Membri awtorizzati jżommu kontijiet għall-klijenti; (c) (i) ditti ta’ investiment stabbiliti fl-Unjoni jew fiż-ŻEE, inkluż meta jaġixxu permezz ta’ fergħa stabbilita fl-Unjoni jew fiż-ŻEE; u (ii) ditti ta’ investiment stabbiliti barra ż-ŻEE, sakemm jaġixxu permezz ta’ fergħa stabbilita fl-Unjoni jew fiż-ŻEE; (d) entitajiet li jimmaniġġjaw AS u li jaġixxu f’dik il-kapaċità; u (e) istituzzjonijiet ta’ kreditu jew kwalunkwe waħda mill-entitajiet tat-tipi elenkati fil-punti (a) sa (d), fiż-żewġ każijiet meta dawn ikunu stabbiliti f’pajjiż li miegħu l-Unjoni tkun daħlet fi ftehim monetarju li jippermetti aċċess minn kwalunkwe waħda minn dawn l-entitajiet għal sistemi ta’ ħlas fl-Unjoni suġġetti għall-kundizzjonijiet stabbiliti fil-ftehim monetarju u dment li r-reġim legali rilevanti li japplika fil-pajjiż ikun ekwivalenti għal-leġiżlazzjoni rilevanti tal-Unjoni.

Artikolu 5

Proċedura ta’ applikazzjoni

1. Sabiex tibda tipparteċipa fit-TARGET-[daħħal l-isem tal-BĊ/referenza tal-pajjiż] entità eliġibbli kif deskritt fl-Artikolu 4(1) jew entità li tista’ tiġi ammessa minn [daħħal l-isem tal-BĊ] taħt l-Artikolu 4(2) għandha tissodisfa r-rekwiżiti li ġejjin: (a) tinstalla, iġġestixxi, topera, timmonitorja u tiżgura s-sigurtà tal-infrastruttura tal-IT meħtieġa biex taqbad mat-TARGET-[daħħal ir-referenza tal-BĊ/pajjiż] u tkun tista’ tissottometilha ordnijiet ta’ trasferiment ta’ flus. Meta jagħmlu hekk, il-parteċipanti applikanti jistgħu jinvolvu lil partijiet terzi, imma jibqgħu unikament responsabbli; (b) tkun għaddiet mit-testijiet meħtieġa minn [daħħal l-isem tal-BĊ]; (c) jekk tkun applikat għal RTGS DCA, T2S DCA jew TIPS DCA għandu jkollha wkoll jew tiftaħ MCA ma’ [daħħal l-isem tal-BĊ]; (d) tipprovdi opinjoni dwar il-kapaċità fil-forma speċifikata fl-Appendiċi III, sakemm l-informazzjoni u r-rappreżentazzjonijiet li għandhom jiġu pprovduti f’din l-opinjoni dwar il-kapaċità ma jkunux diġà nkisbu minn [daħħal l-isem tal-BĊ] f’kuntest ieħor; (e) għall-entitajiet imsemmija fl-Artikolu 4(1)(b) u fl-Artikolu 4(2)(c)(ii), jipprovdu opinjoni tal-pajjiż fil-forma speċifikata fl-Appendiċi III, sakemm l-informazzjoni u r-rappreżentazzjonijiet li għandhom jiġu pprovduti f’din l-opinjoni tal-pajjiż ma jkunux diġà nkisbu minn [daħħal l-isem tal-BĊ] f’kuntest ieħor; (f) jekk tkun applikanta għal TIPS DCA, tkun aderixxiet mal-iskema SCT Inst billi ffirmat l-Ftehim ta’ Aderenza dwar it-Trasferiment ta’ Kreditu Istantanju tas-SEPA; (g) jekk tkun applikanta għal kont tekniku TIPS AS, ipprovdiet evidenza li l-ittra ta’ divulgazzjoni li turi l-intenzjoni tagħha li tkun Mekkaniżmu ta’ Kklerjar u Saldu (CSM) konformi mal-SCT Inst ġiet ipprovduta lill-Kunsill Ewropew tal-Ħlasijiet (EPC).

2. L-applikanti għandhom japplikaw ma’ [daħħal l-isem tal-BĊ] u bħala minimu jehmżu l-informazzjoni/id-dokumenti li ġejjin: (a) il-formoli ta’ ġbir ta’ data ta’ referenza mimlija kif ipprovduti minn [daħħal l-isem tal-BĊ]; (b) l-opinjoni dwar il-kapaċità, jekk meħtieġa minn [daħħal l-isem tal-BĊ], u l-opinjoni tal-pajjiż, jekk meħtieġa minn [daħħal l-isem tal-BĊ]; (c) jekk tkun applikanta għal TIPS DCA, evidenza tal-aderenza tagħha mal-iskema SCT Inst; (d) jekk l-applikanta tkun qed tapplika biex tuża l-proċedura ta’ saldu ta’ TIPS AS, evidenza li pprovdiet lill-EPC bl-ittra ta’ divulgazzjoni li turi l-intenzjoni tagħha li tkun CSM konformi mal-SCT Inst. (e) jekk l-applikanta ħatret aġent tal-ħlas, l-evidenza li l-aġent tal-ħlas ikun aċċetta li jaġixxi f’dak ir-rwol.

3. L-Applikanti li jkunu diġà parteċipanti fit-TARGET u japplikaw għal kont ġdid kif deskritt fi: (i) il-Parti III (RTGS-DCA); (ii) il-Parti IV (T2S DCA); (iii) il-Parti V (TIPS DCA); (iv) il-Parti VI (kont tekniku ta’ RTGS AS); u/jew (v) il-Parti VII (kont tekniku ta’ TIPS AS), għandhom jikkonformaw mad-dispożizzjonijiet tal-paragrafi 1 u 2 sa fejn ikun rilevanti għall-kont il-ġdid li japplikaw għalih.

4. Il-[daħħal l-isem tal-BĊ] jista' wkoll jitlob kwalunkwe informazzjoni addizzjonali li jidhirlu meħtieġa biex jiddeċiedi dwar l-applikazzjoni għall-ftuħ ta’ kont tat-TARGET.

5. Il-[daħħal l-isem tal-BĊ] għandu jirrifjuta l-applikazzjoni għall-parteċipazzjoni jekk: (a) l-applikanta ma tkunx entità eliġibbli kif deskritt fl-Artikolu 4(1) jew entità li tista’ tiġi ammessa minn [daħħal l-isem tal-BĊ] skont l-Artikolu 4(2); (b) wieħed jew aktar mir-rekwiżiti ta’ parteċipazzjoni msemmija fil-paragrafu 1 ma jiġux issodisfati; u/jew (c) skont il-valutazzjoni ta’ [daħħal l-isem tal-BĊ], tali parteċipazzjoni tipperikola l-istabbiltà, is-sodezza u s-sikurezza ġenerali tat-TARGET-[daħħal ir-referenza tal-BĊ/pajjiż] jew ta’ kwalunkwe sistema komponenti oħra tat-TARGET, jew tipperikola t-twettiq tal-kompiti tal-[daħħal l-isem tal-BĊ] kif deskritt fi [irreferi għal-liġi nazzjonali rilevanti] u fl-Istatut tas-Sistema Ewropea ta’ Banek Ċentrali u tal-Bank Ċentrali Ewropew, jew toħloq riskji għal raġunijiet ta’ prudenza.

6. Il-[daħħal l-isem tal-BĊ] għandu jikkomunika lill-parteċipant applikant d-deċiżjoni tiegħu dwar l-applikazzjoni tiegħu għall-parteċipazzjoni fit-TARGET-[daħħal l-isem tal-BĊ/referenza tal-pajjiż] fi żmien xahar minn meta l-[daħħal l-isem tal-BĊ] jirċievi l-applikazzjoni. Fejn l-[daħħal l-isem tal-BĊ] jitlob aktar informazzjoni skont il-paragrafu 4, id-deċiżjoni għandha tiġi kkomunikata fi żmien xahar minn meta l-[daħħal l-isem tal-BĊ] jirċievi din l-informazzjoni mingħand l-applikanta. Kwalunkwe deċiżjoni ta’ rifjut għandha tinkludi raġunijiet għal dak ir-rifjut.

Artikolu 6

Parteċipanti

1. Il-parteċipanti li ma jkunux AS għandu jkollhom mill-inqas MCA wieħed ma’ [daħħal l-isem tal-BĊ] u jista’ jkollhom ukoll RTGS DCA, T2S DCA u/jew TIPS DCA wieħed jew aktar ma’ [daħħal l-isem tal-BĊ].

2. L-AS li jużaw il-proċeduri ta’ saldu ta’ RTGS AS jew il-proċedura ta’ saldu ta’ TIPS AS għandhom ikunu suġġetti għat-termini u l-kundizzjonijiet stabbiliti f’din il-Parti kif ukoll fil-Parti VI jew il-Parti VII, rispettivament. Huma jista’ jkollhom MCA, T2S DCA u, eċċezzjonalment u jekk approvati minn [daħħal l-isem tal-BĊ], RTGS DCA wieħed jew aktar ħlief fir-rigward tal-ikklerjar ta’ ħlasijiet istantanji skont l-iskema SCT Inst. Jekk AS ikollha RTGS DCA jew T2S DCA hija għandu jkollha wkoll mill-inqas MCA wieħed ma’ [daħħal l-isem tal-BĊ]. Fil-każ li AS ikollha MCA jew RTGS DCA jew T2S DCA wieħed jew aktar, għandhom japplikaw ukoll il-Partijiet rispettivi ta’ dawn il-Kundizzjonijiet.

Artikolu 7

Aċċess għal kont ta’ parteċipant minn entitajiet differenti mill-parteċipant

1. Sa fejn huwa teknikament possibbli, parteċipant jista’ jagħti aċċess għall-kontijiet TARGET tiegħu lil entità waħda jew aktar li huwa jindika, għall-finijiet tas-sottomissjoni ta’ ordnijiet ta’ trasferiment ta’ flus u tat-twettiq ta’ azzjonijiet oħra.

2. Ordnijiet ta’ trasferiment ta’ flus sottomessi jew fondi riċevuti mill-entitajiet indikati minn parteċipant kif imsemmi fil-paragrafu 1 għandhom jitqiesu li ġew sottomessi jew riċevuti minn dak il-parteċipant innifisu.

3. Il-parteċipant għandu jkun marbut b’dawn l-ordnijiet ta’ trasferiment ta’ flus kontanti u kwalunkwe azzjoni oħra meħuda mill-entità jew entitajiet imsemmija fil-paragrafu 1, irrispettivament mill-kontenut ta’, jew kwalunkwe nuqqas ta’ konformità ma’, l-arranġamenti kuntrattwali jew arranġamenti oħra bejn dak il-parteċipant u tali entità.

Artikolu 8

Fatturazzjoni

1. Il-[daħħal l-isem tal-BĊ] għandu jidentifika entrati fatturabbli skont l-Appendiċi VI u għandu jalloka kull waħda minnhom lill-parteċipant li minnu toriġina dik l-entrata fatturabbli.

2. Kwalunkwe tariffa pagabbli b’rabta ma’ ordni ta’ trasferiment ta’ flus mibgħuta minn AS jew trasferiment ta’ flus riċevut minn AS, irrispettivament minn jekk tużax il-proċeduri ta’ saldu ta’ RTGS AS jew ta’ RTGS DCA, għandha tiġi imposta esklużivament fuq dik l-AS.

3. Entrati fatturabbli ġġenerati minn azzjonijiet meħuda mill-entitajiet indikati msemmija fl-Artikolu 7, kif ukoll minn banek ċentrali li jaġixxu f’isem parteċipant, għandhom jiġu allokati lill-parteċipant.

4. Il-[daħħal l-isem tal-BĊ] għandu joħroġ fatturi separati lill-parteċipant għas-servizzi rilevanti deskritti fi: (i) il-Parti III (RTGS-DCA); (ii) il-Parti IV (T2S DCA); (iii) il-Parti V (TIPS DCA); (iv) il-Parti VI (proċeduri ta’ saldu ta’ RTGS AS); u (v) il-Parti VII (proċedura ta’ saldu ta’ TIPS AS).

5. Il-[daħħal l-isem tal-BĊ] għandu jsalda kull fattura permezz ta’ debitu dirett ta’ MCA miżmum mill-parteċipant, sakemm il-parteċipant ma jkunx innomina parteċipant ieħor fit-TARGET (li jista’ jkun fit-TARGET- [daħħal l-isem tal-BĊ/ir-referenza tal-pajjiż] jew sistema komponenti oħra) bħala aġent tal-ħlas u jkun ta struzzjonijiet lil [daħħal l-isem tal-BĊ] biex jiddebita l-MCA ta’ dak l-aġent tal-ħlas. Tali struzzjoni ma għandhiex tillibera lill-parteċipant mill-obbligu tiegħu li jħallas kull fattura.

6. Meta jkun inħatar aġent tal-ħlas, il-parteċipant għandu jipprovdi lill-[daħħal l-isem tal-BĊ] b’evidenza li l-aġent tal-ħlas ikun aċċetta li jaġixxi f’dak ir-rwol.

7. Għall-finijiet ta’ dan l-Artikolu, kull AS għandha tiġi ttrattata separatament, anki jekk żewġ AS minnhom jew aktar ikunu operati mill-istess entità legali, u irrispettivament minn jekk l-AS tkunx ġiet magħżula skont id-Direttiva 98/26/KE jew le. Fil-każ ta’ AS li ma tkunx ġiet magħżula skont id-Direttiva 98/26/KE, din għandha tiġi identifikata bħala AS b’referenza għall-kriterji li ġejjin: (a) tkun arranġament formali, ibbażat fuq strument kuntrattwali jew leġiżlattiv, eż. ftehim bejn il-parteċipanti u l-operatur tas-sistema; (b) ikollha sħubija multipli; (c) ikollha regoli komuni u arranġamenti standardizzati; u (d) tkun bl-iskop ta’ kklerjar, nettjar u/jew saldu ta’ ħlasijiet u/jew titoli bejn il-parteċipanti.

Artikolu 9

Gruppi ta’ Fatturazzjoni

1. Fuq talba tal-parteċipant l-[daħħal l-isem tal-BĊ] għandu joħloq grupp ta’ fatturazzjoni biex jippermetti lill-membri tiegħu jibbenefikaw mill-ipprezzar digressiv applikabbli għal RTGS DCAs. Il-grupp ta’ fatturazzjoni jista’ jinkludi biss detenturi ta’ RTGS DCA li jappartjenu għall-istess grupp bankarju, minn sistema komponenti waħda jew aktar tat-TARGET.

2. Fuq talba ta’ detentur ta’ RTGS DCA il-[daħħal l-isem tal-BĊ] għandu jżid lil dak id-detentur ta’ RTGS DCA ma’ grupp ta’ fatturazzjoni li jista’ jkun fit-TARGET-[daħħal l-isem tal-BĊ/ir-referenza tal-pajjiż] jew f’kull sistema komponenti oħra tat-TARGET jew ineħħieh minnu. Id-detentur ta’ RTGS DCA għandu jinforma lill-membri l-oħra kollha tal-grupp ta’ fatturazzjoni b’tali talba qabel ma jagħmilha.

3. Id-detenturi ta’ RTGS DCA inklużi fi grupp ta’ fatturazzjoni għandhom jiġu fatturati individwalment kif stipulat fl-Artikolu 8.

Artikolu 10

Obbligi ta’ [daħħal l-isem tal-BĊ] u tal-parteċipant

1. Il-[daħħal l-isem tal-BĊ] għandu joffri s-servizzi deskritti fil-Partijiet II, III, IV, V, VI u VII ta’ dawn il-Kundizzjonijiet meta parteċipant ikun għażel kont kif imsemmi fihom u jkun ingħata dak il-kont. Ħlief fejn provdut xort'oħra f'dawn il-Kundizzjonijiet jew meħtieġ mil-liġi, il-[daħħal l-isem tal-BĊ] għandu juża l-mezzi raġonevoli kollha fis-setgħa tiegħu biex iwettaq l-obbligi tiegħu taħt dawn il-Kundizzjonijiet, mingħajr ma jiggarantixxi riżultat.

2. Il-[daħħal l-isem tal-BĊ] huwa l-fornitur tas-servizzi taħt dawn il-Kundizzjonijiet. L-azzjonijiet u l-ommissjonijiet tal-BĊNi tal-Livell 3 għandhom ikunu kkunsidrati bħala azzjonijiet u ommissjonijiet ta’ [daħħal l-isem tal-BĊ], li ghalihom għandu jassumi r-responsabbiltà skont l-Artikolu 22. Il-parteċipazzjoni skont dawn il-Kundizzjonijiet m’għandhiex tohloq relazzjoni kuntrattwali bejn il-parteċipanti u l-BCNi tal-Livell 3 meta kwalunkwe minn dawn tal-aħħar jagixxi fil-kapaċità tiegħu bħala BĊN tal-Livell 3. L-istruzzjonijiet, il-messaġġi jew l-informazzjoni li parteċipant jirċievi mingħand, jew jibgħat lil TARGET b’rabta mas-servizzi pprovduti skont dawn il-Kundizzjonijiet għandhom jitqiesu li ġew irċevuti mingħand, jew intbagħtu lil, [daħħal l-isem tal-BĊ].

3. Il-parteċipant għandu jħallas it-tariffi lil [daħħal l-isem tal-BĊ] skont l-Artikolu 8.

4. Il-parteċipant għandu jiżgura li jkollu konnessjoni teknika mat-TARGET-[daħħal ir-referenza tal-BĊ/pajjiż] f’konformità mal-iskeda operattiva tat-TARGET stabbilita fl-Appendiċi V. Dan l-obbligu jista’ jitwettaq permezz ta’ entità indikata msemmija fl-Artikolu 7.

5. Il-parteċipant għandu jirrappreżenta u jiggarantixxi lil [daħħal l-isem tal-BĊ] li t-twettiq tal-obbligi tiegħu skont dawn il-Kundizzjonijiet ma jiksrux xi liġi, regolament jew liġi sussidjarja applikabbli għalih jew xi ftehim li bih ikun marbut.

6. Il-parteċipant għandu jħallas kwalunkwe taxxa tal-boll applikabbli jew taxxi jew dazji dokumentarji oħra, jekk applikabbli, kif ukoll kwalunkwe spiża oħra li l-parteċipant iġarrab biex jiftaħ, iżomm jew jagħlaq il-kont TARGET tiegħu.

Artikolu 11

Kooperazzjoni u skambju ta’ informazzjoni

1. Fit-twettiq ta-obbligi tagħhom u fl-eżerċizzju tad-drittijiet tagħhom skont dawn il-Kundizzjonijiet, il-[daħħal l-isem tal-BĊ] u l-parteċipanti għandhom jikkooperaw mill-qrib biex jiżguraw l-istabbiltà, is-sodezza u s-sikurezza tat-TARGET-[daħħal ir-referenza tal-BĊ/pajjiż]. Għandhom jipprovdu lil xulxin kwalunkwe informazzjoni jew dokument rilevanti għat-twettiq tal-obbligi u d-drittijiet rispettivi tagħhom skont dawn il-Kundizzjonijiet, bla ħsara għall-obbligi tas-segretezza bankarja.

2. Il-[daħħal l-isem tal-BĊ] għandu jistabbilixxi u jżomm servizz ta’ appoġġ tas-sistema biex jassisti lill-parteċipanti fir-rigward ta’ diffikultajiet li jinqalgħu b’konnessjoni mal-operazzjonijiet tas-sistema.

3. Informazzjoni aġġornata dwar l-istatus operazzjonali ta’ kull servizz għandha tkun disponibbli fuq Sistema ta' Informazzjoni TARGET (TIS) fuq paġna web apposta fuq is-sit web tal-BĊE.

4. Il-[daħħal l-isem tal-BĊ] jista’ jikkomunika messaġġi rilevanti għas-sistema lill-parteċipanti permezz ta’ messaġġ imxandar jew, jekk dan il-mezz ma jkunx disponibbli, permezz ta’ kwalunkwe mezz ieħor xieraq ta’ komunikazzjoni.

5. Il-parteċipanti għandhom jaġġornaw fil-ħin formoli eżistenti għall-ġbir tad- data ta’ referenza u jissottomettu formoli ġodda għall-ġbir tad- data ta’ referenza lil [daħħal l-isem tal-BĊ]. Il-parteċipanti għandhom jivverifikaw l-akkuratezza tal-informazzjoni relatata magħhom li tiddaħħal fit-TARGET-[daħħal ir-referenza tal-BĊ/pajjiż] mill-[daħħal l-isem tal-BĊ].

6. Il-parteċipant b’dan jawtorizza lil [daħħal isem il-BĊ] biex jikkomunika lill-BĊNi tal-Livell 3 kull informazzjoni relatata mal-parteċipanti li l-BĊNi tal-Livell 3 jista’ jkollhom bżonn, skont il-ftehim bejn il-BĊNi tal-Livell 3 u l-BĊi tal-Eurosistema li jirregolaw il-forniment tas-servizzi li għandhom jiġu pprovduti mill-BĊNi tal-Livell 3.

7. Il-parteċipanti għandhom jinformaw lil [daħħal l-isem tal-BĊ] mingħajr dewmien żejjed dwar kwalunkwe bidla fil-kapaċità legali tagħhom u dwar bidliet leġiżlattivi rilevanti li jaffettwaw kwistjonijiet koperti mill-opinjoni tal-pajjiż kif stabbilit fit-termini ta’ referenza mogħtija fl-Appendiċi III.

8. [Daħħal l-isem tal-BĊ] jista’ f’kull ħin jitlob aġġornament jew tiġdid tal-opinjonijiet tal-pajjiż jew dwar il-kapaċità msemmija fl-Artikolu 5(1)(d) u (e).

9. Il-parteċipanti għandhom immedjatament jinformaw lil [daħħal l-isem tal-BĊ] jekk iseħħ każ ta’ inadempjenza fir-rigward tagħhom stess jew jekk ikunu suġġetti għal miżuri għall-prevenzjoni ta’ kriżijiet jew għal miżuri ta’ mmaniġġjar tal-kriżijiet skont it-tifsira tad-Direttiva 2014/59/UE tal-Parlament Ewropew u tal-Kunsill ( 4 ) jew kwalunkwe leġiżlazzjoni ekwivalenti oħra applikabbli.

Artikolu 12

Remunerazzjoni tal-Kontijiet

1. L-MCAs, id-DCAs u s-subkontijiet għandhom jew jiġu rremunerati b’żero fil-mija jew bir-rata tal-faċilità tad-depożitu, skont liema tkun l-aktar baxxa, sakemm ma jintużawx biex jinżammu kwalunkwe minn dawn li ġejjin: (a) riżervi minimi; (b) riżervi f’eċċess; (c) depożiti tal-gvern kif iddefiniti fl-Artikolu 2 il-punt (5) tal-Linja Gwida (UE) 2019/671 tal-Bank Ċentrali Ewropew (BĊE/2019/7) ( 5 ).

Fil-każ ta’ riżervi minimi, il-kalkolu u l-ħlas tar-remunerazzjoni tal-parteċipazzjonijiet għandhom ikunu rregolati mir-Regolament tal-Kunsill (KE) Nru 2531/98 ( 6 ) u mir-Regolament (UE) 2021/378 (BĊE/2021/1).

Fil-każ ta’ riżervi f’eċċess, il-kalkolu u l-ħlas tar-remunerazzjoni tal-parteċipazzjonijiet għandhom ikunu rregolati mid-Deċiżjoni (UE) 2019/1743 tal-Bank Ċentrali Ewropew (BĊE/2019/31) ( 7 ).

Fil-każ ta’ depożiti tal-gvern, ir-remunerazzjoni tal-parteċipazzjonijiet għandha tiġi rregolata mid-dispożizzjonijiet relatati ma’ dawk id-depożiti tal-gvern kif stabbiliti fl-Artikolu 4 tal-Linja Gwida (UE) 2019/671 (BĊE/2019/7)

2. Il-bilanċi mil-lum għall-għada miżmuma f’kont tekniku ta’ TIPS AS jew f’kont tekniku ta’ RTGS AS għall-proċedura ta’ saldu D ta’ AS, u fondi ta’ garanzija, inklużi dawk miżmuma f’kont ta’ fond ta’ garanzija ta’ AS, għandhom jiġu rremunerati bir-rata tal-faċilità tad-depożitu.

Artikolu 13

Ġestjoni tal-Kontijiet

1. Il-parteċipanti għandhom jimmonitorjaw u jimmaniġġjaw il-likwidità fil-kontijiet tagħhom f’konformità mal-iskeda operattiva tat-TARGET kif stabbilit fl-Appendiċi V u jwettqu rikonċiljazzjoni fil-livell tat-tranżazzjonijiet mill-inqas darba kuljum. Dan l-obbligu jista’ jiġi ssodisfat permezz ta’ entità magħżula msemmija fl-Artikolu 7.

2. Il-parteċipant għandu jagħmel użu mill-għodod ipprovduti minn [daħħal l-isem tal-BĊ] bl-iskop ta’ rikonċiljazzjoni tal-kont, b’mod partikolari r-rendikont tal-kont ta’ kuljum li jkun magħmul disponibbli għal kull parteċipant. Dan l-obbligu jista’ jiġi ssodisfat permezz ta’ entità magħżula msemmija fl-Artikolu 7.

3. Il-parteċipanti għandhom jinformaw minnufih lil [daħħal l-isem tal-BĊ] f’każ li jkun hemm nuqqas ta’ qbil fir-rigward ta’ xi wieħed mill-kontijiet tagħhom.

Artikolu 14

Riżervi minimi

1. Fuq talba ta’ parteċipant suġġett għal rekwiżit ta’ riżerva minima, il-[daħħal l-isem tal-BĊ] għandu jimmarka MCA jew DCA wieħed jew aktar li jappartjenu għal dak il-parteċipant fit-TARGET-[daħħal ir-referenza tal-BĊ/pajjiż] bħala miżmuma bl-iskop li jiġu ssodisfati r-rekwiżiti ta’ riżerva minima.

2. Għall-finijiet tat-twettiq tar-rekwiżiti ta’ riżerva minima, fejn applikabbli għall-parteċipant, għandha titqies is-somma tal-bilanċi ta’ tmiem il-jum tal-kontijiet kollha miżmuma minn dak il-parteċipant ma’ [daħħal l-isem tal-BĊ] u mmarkati għal dak il-għan.

Artikolu 15

Ammonti minimi u massimi

1. Il-parteċipant jista’ jiffissa ammonti minimi u massimi fuq l-MCA jew id-DCAs tiegħu.

2. Il-parteċipant jista’ jagħżel li jirċievi notifika jekk jinkiser l-ammont tal-limitu minimu jew tal-limitu massimu. Barra minn hekk, għal MCAs jew RTGS DCAs, il-parteċipant jista’ jagħżel li l-ksur jiskatta ordni ta’ trasferiment ta’ likwidità bbażata fuq ir-regoli.

3. Is-saldu ta’ ordni ta’ trasferiment ta’ likwidità ma għandux jiskatta verifika dwar jekk l-ammont minimu jew massimu jkunx inkiser.

Artikolu 16

Grupp ta’ monitoraġġ tal-kontijiet

1. Detentur ta’ MCA jista’ joħloq grupp wieħed jew aktar ta’ monitoraġġ tal-kontijiet għall-fini ta’ monitoraġġ tal-likwidità fuq diversi MCAs jew DCAs u jsir il-mexxej ta’ kwalunkwe grupp ta’ monitoraġġ tal-kontijiet li joħloq.

2. Parteċipant jista’ jżid kwalunkwe wieħed mill-MCAs jew DCAs tiegħu miftuħa fit-TARGET-[daħħal ir-referenza tal-BĊ/pajjiż] jew fi kwalunkwe sistema komponenti oħra tat-TARGET ma’ grupp wieħed jew aktar ta’ monitoraġġ tal-kontijiet u b’hekk isir membru ta’ dak il-grupp ta’ monitoraġġ tal-kontijiet. Membru ta’ grupp ta’ monitoraġġ tal-kontijiet jista’ jniedi t-tneħħija tal-kont tiegħu minn dak il-grupp ta’ monitoraġġ tal-kontijiet fi kwalunkwe ħin. Parteċipant għandu jinforma lill-mexxej ta’ grupp ta’ monitoraġġ tal-kontijiet qabel ma jżid kont ma’ dak il-grupp ta’ monitoraġġ tal-kontijiet jew ineħħih.

3. Il-mexxej ta’ grupp ta’ monitoraġġ tal-kontijiet biss għandu jkun jista’ jara l-bilanċi tal-kontijiet kollha inklużi f’dak il-grupp ta’ monitoraġġ tal-kontijiet.

4. Il-mexxej jista’ jħassar il-grupp ta’ monitoraġġ tal-kontijiet u għandu jinforma lill-membri l-oħra tal-grupp ta’ monitoraġġ tal-kontijiet qabel tali tħassir.

Artikolu 17

Aċċettazzjoni u rifjut ta’ ordnijiet ta’ trasferiment ta’ flus

1. Ordnijiet ta’ trasferiment ta’ flus sottomessi mill-parteċipanti għandhom jitqiesu aċċettati minn [daħħal l-isem tal-BĊ] jekk: (a) il-messaġġ ta’ trasferiment jikkonforma mar-rekwiżiti tekniċi tat-TARGET deskritti fl-Appendiċi I; (b) il-messaġġ jikkonforma mar-regoli u l-kundizzjonijiet tal-ifformattjar deskritti fl-Appendiċi I; (c) il-messaġġ jgħaddi mir-rikonċiljazzjoni ta’ kontroentrati deskritta fl-Appendiċi I; (d) f’każijiet fejn pagatur ikun ġie sospiż fir-rigward tal-addebitar tal-kont(ijiet) tiegħu jew benefiċjarju jkun ġie sospiż fir-rigward tal-akkreditar tal-kont(ijiet) tiegħu, ikun inkiseb il-kunsens espliċitu tal-BĊ tal-parteċipant sospiż; (e) f’każijiet fejn l-ordni ta’ trasferiment ta’ flus issir bħala parti minn proċedura ta’ saldu ta’ RTGS AS, il-kont tal-parteċipant jiġi inkluż fil-grupp tal-kont bankarju tas-saldu mitlub minn dik l-AS kif stabbilit fl-Artikolu 1(7) tal-Parti VI; u (f) fil-każ ta’ saldu bejn is-sistemi bħala parti minn proċeduri ta’ saldu ta’ RTGS AS, l-AS ikkonċernata tkun parti minn arranġament ta’ saldu bejn is-sistemi kif stabbilit fl-Artikolu 9 tal-Parti VI.

2. Il-[daħħal l-isem tal-BĊ] għandu immedjatament jirrifjuta kwalunkwe ordni ta' ħlas li ma tissodisfax il-kundizzjonijiet stabbiliti fil-paragrafu 1. Il-[daħħal l-isem tal-BĊ] għandu jinforma lill-parteċipant bi kwalunkwe rifjut ta’ ordni ta’ trasferiment ta’ flus, kif speċifikat fl-Appendiċi I.

Artikolu 18

Dħul ta’ ordnijiet ta’ trasferiment ta’ flus fis-sistema u l-irrevokabbiltà tagħhom

1. Għall-finijiet tal-ewwel sentenza tal-Artikolu 3(1) u l-Artikolu 5 tad-Direttiva 98/26/KE u [daħħal dispożizzjonijiet tal-liġi nazzjonali li jimplimentaw dawn l-Artikoli tad-Direttiva 98/26/KE]: (a) l-ordnijiet kollha ta’ trasferiment ta’ flus, ħlief kif previst fil-punti b), c) u d) ta’ dan il-paragrafu, għandhom jitqiesu mdaħħla fit-TARGET-[daħħal ir-referenza tal-BĊ/pajjiż] u irrevokabbli fil-mument li l-kont tat-TARGET tal-parteċipant rilevanti jiġi ddebitat; (b) l-ordnijiet ta' ħlas istantanju għandhom jitqiesu mdaħħla fit-TARGET2- [daħħal ir-referenza tal-BĊ/pajjiż] u irrevokabbli fil-mument li l-fondi rilevanti fuq it-TIPS DCA tal-parteċipant jew fuq il-kont tekniku ta’ TIPS AS tiegħu jkunu riżervati; (c) fil-każ ta’ tranżazzjonijiet li jiġu saldati fuq it-T2S DCAs u li huma suġġetti għat-tqabbil ta’ żewġ ordnijiet ta’ trasferiment separati: (i) dawn l-ordnijiet ta’ trasferiment, ħlief kif previst fil-punt (ii) ta’ dan is-subparagrafu, għandhom jitqiesu mdaħħla fit-TARGET-[daħħal ir-referenza tal-BĊ/pajjiż] fil-mument li fih ikunu ġew iddikjarati konformi mar-regoli tekniċi tat-T2S mill-Pjattaforma T2S u irrevokabbli fil-mument li t-tranżazzjoni tkun ingħatat l-istatus “rikonċiljata” fuq il-Pjattaforma T2S; (ii) fil-każ ta’ tranżazzjonijiet li jinvolvu CSD parteċipanti wieħed li għandu komponent ta’ rikonċiljazzjoni separat fejn l-ordnijiet ta’ trasferiment jintbagħtu direttament lil dak is-CSD parteċipanti biex jiġu rrikonċiljati fil-komponent ta’ rikonċiljazzjoni separat tiegħu, dawn l-ordnijiet ta’ trasferiment għandhom jitqiesu li ddaħħlu fit-TARGET-[daħħal ir-referenza tal-BĊ/pajjiż] fil-mument li fih ikunu ġew iddikjarati konformi mar-regoli tekniċi tat-T2S minn dak is-CSD parteċipanti u irrevokabbli mill-mument li t-tranżazzjoni tkun ingħatat l-istatus “rikonċiljata” fuq il-Pjattaforma T2S. Lista ta’ CSDs parteċipanti msemmija f’dan il-punt (ii) hija disponibbli fis-sit web tal-BĊE; (d) ordnijiet ta’ trasferiment ta’ flus b’rabta mal-proċeduri ta’ saldu ta’ RTGS AS għandhom jitqiesu mdaħħla fis-sistema komponenti tat-TARGET tal-kont li għandu jiġi ddebitat fil-mument li fih jiġu aċċettati minn dik is-sistema komponenti tat-TARGET u irrevokabbli f’dak il-mument.

2. Id-dispożizzjonijiet tal-paragrafu 1 ma għandhom jaffettwaw l-ebda regola ta’ AS li tistipula mument ta’ dħul fl-AS u/jew l-irrevokabbiltà tal-ordnijiet ta’ trasferiment sottomessi lilha f’punt ta’ żmien qabel il-mument tad-dħul tal-ordnijiet ta’ trasferiment rispettivi ta’ AS fis-sistema komponenti rilevanti tat-TARGET.

3. Ordnijiet ta’ trasferiment ta’ flus inklużi f’algoritmu ma jistgħux jiġu rrevokati matul il-perjodu li l-algoritmu jkun qed jaħdem.

Artikolu 19

Proċeduri ta’ kontinwità tal-operat u ta’ kontinġenza

1. Fil-każ ta’ avveniment estern anormali jew kwalunkwe avveniment ieħor li jaffettwa t-tranżazzjonijiet fuq il-kontijiet tat-TARGET, għandhom japplikaw il-proċeduri ta’ kontinwità tal-operat u ta’ kontinġenza deskritti fl-Appendiċi IV.

2. F’ċirkostanzi eċċezzjonali, l-iskeda operattiva tat-TARGET tista’ tinbidel, f’liema każ il-parteċipanti jiġu informati minn [daħħal l-isem tal-BĊ].

3. F’ċirkostanzi eċċezzjonali AS tista’ tagħmel talba lil [daħħal l-isem tal-BĊ] biex jimmodifika l-iskeda operattiva tat-TARGET.

4. L-Eurosistema tipprovdi l-użu ta’ Soluzzjoni ta’ Kontinġenza jekk l-avvenimenti deskritti fil-paragrafu 1 iseħħu. Il-konnessjoni ma’ u l-użu tas-Soluzzjoni ta’ Kontinġenza għandhom ikunu obbligatorji għall-parteċipanti meqjusa minn [daħħal l-isem tal-BĊ] bħala kritiċi u għall-parteċipanti li jagħmlu saldu ta’ tranżazzjonijiet kritiċi ħafna kif stabbilit fl-Appendiċi IV. Parteċipanti oħra jistgħu, fuq talba, jikkollegaw mas-Soluzzjoni ta’ Kontinġenza.

Artikolu 20

Rekwiżiti ta’ sigurtà

1. Il-parteċipanti għandhom jimplimentaw kontrolli ta’ sigurtà adegwati biex jipproteġu s-sistemi tagħhom minn aċċess u użu mhux awtorizzat. Il-parteċipanti għandhom ikunu esklużivament responsabbli għall-protezzjoni adegwata tal-kunfidenzjalità, l-integrità u d-disponibbiltà tas-sistemi tagħhom.

2. Il-parteċipanti għandhom jinformaw minnufih lil [daħħal l-isem tal-BĊ] dwar kwalunkwe inċident relatat mas-sigurtà fl-infrastruttura teknika tagħhom u, fejn xieraq, dwar inċidenti relatati mas-sigurtà li jseħħu fl-infrastruttura teknika tal-fornituri terzi. Il-[daħħal l-isem tal-BĊ] jista’ jitlob aktar informazzjoni dwar l-inċident u, jekk meħtieġ, jitlob biex il-parteċipant jieħu miżuri xierqa biex jevita li jerġa’ jseħħ xi inċident ta’ dak it-tip.

3. Il-[daħħal l-isem tal-BĊ] jista’ jimponi obbligi ta’ sigurtà addizzjonali, b’mod partikolari fir-rigward taċ-ċibersigurtà jew il-prevenzjoni tal-frodi, fuq il-parteċipanti kollha u/jew fuq il-parteċipanti li huma kkunsidrati kritiċi minn [daħħal l-isem tal-BĊ].

4. Il-parteċipanti għandhom jipprovdu lil [daħħal l-isem tal-BĊ]: (i) aċċess permanenti għall-attestazzjoni tal-konformità tagħhom mar-rekwiżiti tas-sigurtà tal-punt tat-tmiem tal-NSP magħżul tagħhom; u (ii) fuq bażi annwali, id-dikjarazzjoni ta’ awtoċertifikazzjoni tat-TARGET kif meħtieġa għat-tipi ta’ kontijiet li jkollhom u kif ippubblikati fuq is-sit web tal-[daħħal l-isem tal-BĊ] u fuq is-sit web tal-BĊE bl-Ingliż.

5. Il-[daħħal l-isem tal-BĊ] għandu jivvaluta d-dikjarazzjoni(jiet) ta’ awtoċertifikazzjoni tal-parteċipant dwar il-livell ta’ konformità tal-parteċipant ma’ kull wieħed mir-rekwiżiti stabbiliti fir-rekwiżiti ta’ awtoċertifikazzjoni tat-TARGET. Dawn ir-rekwiżiti huma elenkati fl-Appendiċi VII.

6. Il-livell ta’ konformità tal-parteċipant mar-rekwiżiti tal-awtoċertifikazzjoni tat-TARGET għandu jiġi kkategorizzat kif ġej, f’ordni dejjem akbar ta’ severità: “konformità sħiħa”; “nuqqas ta’ konformità minuri”; jew, “nuqqas ta’ konformità maġġuri”. Il-kriterji li ġejjin għandhom japplikaw: tintlaħaq konformità sħiħa meta l-parteċipanti jissodisfaw 100 % tar-rekwiżiti; nuqqas ta’ konformità minuri jseħħ meta parteċipant jissodisfa inqas minn 100% iżda mill-inqas 66% tar-rekwiżiti u nuqqas ta’ konformità maġġuri jseħħ meta parteċipant jissodisfa inqas minn 66% tar-rekwiżiti. Jekk parteċipant juri li rekwiżit speċifiku ma jkunx applikabbli għalih, għandu jitqies bħala konformi mar-rekwiżit rispettiv għall-finijiet tal-kategorizzazzjoni. Parteċipant li jonqos milli jilħaq “konformità sħiħa” għandu jissottometti pjan ta’ azzjoni li juri kif ikun biħsiebu jilħaq konformità sħiħa. Il-[daħħal l-isem tal-BĊ] għandu jinforma lill-awtoritajiet superviżorji rilevanti bl-istatus tal-konformità ta’ dan il-parteċipant.

7. Jekk il-parteċipant jirrifjuta li jagħti aċċess permanenti għall-attestazzjoni ta’ aderenza mar-rekwiżiti ta’ sigurtà tal-punt tat-tmiem tal-NSPs magħżula tiegħu jew ma jipprovdix l-awtoċertifikazzjoni tat-TARGET, il-livell ta’ konformità tal-parteċipant għandu jiġi kkategorizzat bħala “nuqqas ta’ konformità maġġuri”.

8. Il-[daħħal l-isem tal-BĊ] għandu jivvaluta mill-ġdid il-konformità tal-parteċipanti fuq bażi annwali.

9. Il-[daħħal l-isem tal-BĊ] jista’ jimponi l-miżuri ta’ rimedju li ġejjin fuq parteċipanti li l-livell ta’ konformità tagħhom jkun ġie vvalutat bħala nuqqas ta’ konformità minuri jew maġġuri, f’ordni dejjem akbar ta’ severità: (a) monitoraġġ imsaħħaħ: il-parteċipant għandu jipprovdi lill-[daħħal l-isem tal-BĊ] b’rapport fix-xahar dwar il-progress tiegħu fl-indirizzar tan-nuqqas ta’ konformità, iffirmat minn eżekuttiv anzjan. Il-parteċipant għandu jħallas ukoll penali ta’ EUR 1 000 fix-xahar għal kull kont affettwat. Din il-miżura ta’ rimedju tista’ tiġi imposta fil-każ li l-parteċipant jirċievi t-tieni valutazzjoni konsekuttiva ta’ nuqqas ta’ konformità minuri jew valutazzjoni ta’ nuqqas ta’ konformità maġġuri; (b) sospensjoni: il-parteċipazzjoni fit-TARGET-[daħħal ir-referenza tal-BĊ/pajjiż] tista’ tiġi sospiża fiċ-ċirkostanzi deskritti fl-Artikolu 25(2)(b) u/jew (c). B’deroga mill-Artikolu 25, il-parteċipant għandu jingħata avviż ta’ tliet xhur dwar tali sospensjoni. Il-parteċipant għandu jħallas ukoll penali ta’ EUR 2 000 fix-xahar għal kull kont sospiż. Din il-miżura ta’ rimedju tista’ tiġi imposta f’każ li l-parteċipant jirċievi t-tieni valutazzjoni konsekuttiva ta’ nuqqas ta’ konformità maġġuri; (c) sospensjoni: il-parteċipazzjoni fit-TARGET-[daħħal ir-referenza tal-BĊ/pajjiż] tista’ tiġi sospiża fiċ-ċirkostanzi deskritti fl-Artikolu 25(2)(b) u/jew (c). B’deroga mill-Artikolu 25, il-parteċipant għandu jingħata avviż ta’ tliet xhur. Il-parteċipant għandu jħallas penali addizzjonali ta’ EUR 1 000 għal kull kont itterminat. Din il-miżura ta’ rimedju tista’ tiġi imposta jekk il-parteċipant ma jkunx indirizza n-nuqqas ta' konformità maġġuri għas-sodisfazzjon tal-[daħħal l-isem tal-BĊ] wara sospensjoni ta’ tliet xhur.

10. Il-parteċipanti li jippermettu aċċess għall-kont tat-TARGET tagħhom minn partijiet terzi kif stabbilit fl-Artikolu 7 u l-parteċipanti li rreġistraw detenturi ta’ BIC indirizzabbli għandhom jindirizzaw ir-riskju li jirriżulta mill-għoti ta’ tali aċċess f’konformità mar-rekwiżiti ta’ sigurtà stabbiliti fil-paragrafi 1 sa 9.

Artikolu 21

Skema ta’ Kumpens

Jekk ordni ta’ trasferiment ta’ flus ma tkunx tista’ tiġi saldata fl-istess jum ta’ negozju li fih ġiet aċċettata minħabba ħsara teknika fit-TARGET, il-[daħħal l-isem tal-BĊ] għandu joffri li jikkumpensa lill-parteċipant ikkonċernat f’konformità mal-proċedura speċjali stabbilita fl-Appendiċi II.

Artikolu 22

Reġim ta’ responsabbiltà

1. Meta jwettqu l-obbligi tagħhom bis-saħħa ta’ dawn il-Kundizzjonijiet, il-[daħħal l-isem tal-BĊ] u l-parteċipanti għandhom jintrabtu b’obbligu ġenerali ta’ bonus pater familias fil-konfront ta’ xulxin.

2. Il-[daħħal l-isem tal-BĊ] għandu jkun responsabbli lejn il-parteċipanti tiegħu f’każijiet ta’ frodi (inkluż imma mhux biss imġiba ħażina volontarja) jew negliġenza kbira, għall kull telf li jirriżulta mill-operat tat-TARGET-[daħħal ir-referenza tal-BĊ/pajjiż]. Fil-każijiet ta’ negliġenza ordinarja, ir-responsabbiltà ta’ [daħħal l-isem tal-BĊ] għandha tkun limitata għat-telf dirett tal-parteċipant, jiġifieri l-ammont tat-tranżazzjoni inkwistjoni u/jew għat-telf tal-imgħax fuqu, u eskluż kull telf konsegwenti.

3. Il-[daħħal l-isem tal-BĊ] ma għandux ikun responsabbli għal kwalunkwe telf li jirriżulta minn kwalunkwe ħsara fl-infrastruttura teknika (inkluż iżda mhux limitat għall-infrastruttura tal-kompjuters, il-programmi, id- data , l-applikazzjonijiet jew in-networks tal-[daħħal l-isem tal-BĊ], jekk din il-ħsara tinqala’ minkejja li [daħħal l-isem tal-BĊ] ikun adotta dawk il-miżuri li huma raġonevolment meħtieġa biex tali infrastruttura tiġi protetta mill-ħsara, u biex isolvi l-konsegwenzi ta’ tali ħsara (dawn tal-aħħar jinkludu iżda ma humiex limitati għall-bidu u t-tlestija tal-proċeduri ta’ kontinwità tal-operat u ta’ kontinġenza msemmija fl-Appendiċi IV).

4. Il-[daħħal l-isem tal-BĊ] ma għandux ikun responsabbli: (a) sa fejn il-ħsara tkun ikkawżata mill-parteċipant; jew (b) jekk it-telf jirriżulta minn avvenimenti esterni lil hinn mill-kontroll raġonevoli ta’ [daħħal l-isem tal-BĊ] (force majeure).

5. Minkejja l-[daħħal id-dispożizzjonijiet tal-liġi nazzjonali applikabbli] il-paragrafi 1 sa 4 għandhom japplikaw sal-punt li r-responsabbiltà ta’ [daħħal l-isem tal-BĊ] tista’ tiġi eskluża.

6. Il-[daħħal l-isem tal-BĊ] u l-parteċipanti għandhom jieħdu l-miżuri raġonevoli u prattiċi kollha biex itaffu kwalunkwe dannu jew telf imsemmi f’dan l-Artikolu.

7. Fit-twettiq tal-obbligi kollha tiegħu jew xi wħud minnhom skont dawn il-Kundizzjonijiet, il-[daħħal l-isem tal-BĊ] jista’ jikkummissjona partijiet terzi f’ismu, b’mod partikolari fornituri tat-telekomunikazzjonijiet jew ta’ networks oħra jew entitajiet oħra, jekk dan ikun meħtieġ biex jitwettqu l-obbligi ta’ [daħħal l-isem tal-BĊ] jew jekk dan ikun prassi standard fis-suq. L-obbligu ta’ [daħħal l-isem tal-BĊ] għandu jkun limitat għall-għażla u l-kummissjonar xierqa ta’ kwalunkwe parti terza, u r-responsabbiltà ta’ [daħħal l-isem tal-BĊ] għandha tkun limitata skont dan. Għall-finijiet ta’ dan il-paragrafu, il-BĊNi tal-Livell 3 ma għandhomx jitqiesu bħala partijiet terzi.

Artikolu 23

Evidenza

1. Sakemm ma jkunx previst mod ieħor f’dawn il-Kundizzjonijiet, l-ordnijiet kollha ta’ trasferiment ta’ flus u l-messaġġi relatati, bħall-konferma tad-debiti jew tal-krediti, jew il-messaġġi ta’ dikjarazzjoni, bejn [daħħal l-isem tal-BĊ] u l-parteċipanti għandhom isiru permezz tal-NSP rilevanti.

2. Rekords elettroniċi jew bil-miktub tal-messaġġi miżmuma mill-[daħħal l-isem tal-BĊ] jew mill-NSP rilevanti għandhom jiġu aċċettati bħala mezz ta’ evidenza tal-ħlasijiet ipproċessati permezz tal-[daħħal l-isem tal-BĊ]. Il-verżjoni ssejvjata jew stampata tal-messaġġ oriġinali tal-NSP rilevanti għandha tiġi aċċettata bħala mezz ta’ evidenza, irrispettivament mill-forma tal-messaġġ oriġinali.

3. Jekk tinqata’ l-konnessjoni ta’ parteċipant mal-NSP, il-parteċipant għandu juża l-mezzi alternattivi ta’ trażmissjoni ta’ messaġġi kif miftiehem ma’ [daħħal l-isem tal-BĊ]. F’każijiet bħal dawn, il-verżjoni ssejvjata jew stampata tal-messaġġ prodott minn [daħħal l-isem tal-BĊ] għandu jkollha l-istess valur ta’ evidenza bħall-messaġġ oriġinali, irrispettivament mill-forma tagħha.

4. Il-[daħħal l-isem tal-BĊ] għandu jżomm rekords kompluti tal-ordnijiet ta’ trasferiment ta’ flus sottomessi u l-ħlasijiet riċevuti mill-parteċipanti għal perjodu ta’ [daħħal il-perjodu meħtieġ mil-liġi nazzjonali rilevanti] mill-mument li fih jiġu sottomessi dawn l-ordnijiet ta’ trasferiment ta’ flus u jiġu riċevuti l-ħlasijiet, dment li tali rekords kompluti għandhom ikopru minimu ta’ ħames snin għal kwalunkwe parteċipant fit-TARGET li jkun soġġett għal viġilanza kontinwa skont miżuri restrittivi adottati mill-Kunsill tal-Unjoni Ewropea jew mill-Istati Membri, jew aktar jekk ikun meħtieġ minn regolamenti speċifiċi.

5. Il-kotba u r-rekords tal-[daħħal l-isem tal-BĊ] innifsu għandhom jiġu aċċettati bħala mezz ta’ evidenza ta’ kwalunkwe obbligu tal-parteċipanti u ta’ kwalunkwe fatt u avveniment li fuqhom jiddependu l-partijiet.

Artikolu 24

Durata u terminazzjoni ordinarja tal-parteċipazzjoni u għeluq tal-kontijiet

1. Mingħajr preġudizzju għall-Artikolu 25, il-parteċipazzjoni fit-TARGET-[daħħal ir-referenza tal-BĊ/pajjiż] għandha tkun għal perjodu ta’ żmien indefinit.

2. Parteċipant jista’ jittermina kwalunkwe wieħed minn dawn li ġejjin fi kwalunkwe ħin billi tagħti avviż ta’ 14-il jum ta’ negozju dwar dan, sakemm ma jiftiehemx fuq perjodu ta’ avviż iqsar ma’ [daħħal l-isem tal-BĊ]: (a) il-parteċipazzjoni sħiħa tagħha fit-TARGET-[daħħal ir-referenza tal-BĊ/pajjiż]; (b) wieħed jew aktar mid-DCAs, mill-kontijiet tekniċi ta’ RTGS AS u/jew mill-kontijiet tekniċi ta’ TIPS AS tagħha; (c) wieħed jew aktar mill-MCAs tagħha, sakemm tibqa’ tikkonforma mal-Artikolu 5.

3. Il-[daħħal l-isem tal-BĊ] jista’ jittermina kwalunkwe wieħed minn dawn li ġejjin fi kwalunkwe ħin billi jagħti avviż ta’ tliet xhur dwar dan, sakemm ma jiftiehemx fuq perjodu ta’ avviż differenti mal-parteċipant rilevanti: (a) il-parteċipazzjoni sħiħa ta’ parteċipant fit-TARGET-[daħħal ir-referenza tal-BĊ/pajjiż]; (b) wieħed jew aktar mid-DCAs, mill-kontijiet tekniċi ta’ RTGS AS jew mill-kontijiet tekniċi ta’ TIPS AS tal-parteċipant; (c) wieħed jew aktar mill-MCAs ta’ parteċipant, sakemm il-parteċipant jibqa’ jkollu mill-inqas MCA wieħed.

4. Mat-terminazzjoni tal-parteċipazzjoni, id-dmirijiet ta’ kunfidenzjalità stabbiliti fl-Artikolu 28 għandhom jibqgħu fis-seħħ għal perjodu ta’ ħames snin li jibda fid-data tat-terminazzjoni.

5. Mat-terminazzjoni tal-parteċipazzjoni, il-[daħħal l-isem tal-BĊ] għandu jagħlaq il-kontijiet tat-TARGET kollha tal-parteċipant ikkonċernata skont l-Artikolu 26.

Artikolu 25

Sospensjoni u terminazzjoni straordinarja tal-parteċipazzjoni

1. Il-parteċipazzjoni ta’ parteċipant fit-TARGET-[daħħal ir-referenza tal-BĊ/pajjiż] għandha tiġi tterminata minnufih mingħajr avviż minn qabel jew sospiża jekk iseħħ wieħed mill-avvenimenti ta’ inadempjenza li ġejjin: (a) il-ftuħ ta’ proċedimenti ta’ insolvenza; u/jew (b) il-parteċipant ma jibqax jissodisfa l-kriterji ta’ aċċess stabbiliti fl-Artikolu 4.

Għall-finijiet ta’ dan il-paragrafu, it-teħid ta’ miżuri ta’ prevenzjoni tal-kriżijiet jew ta’ miżuri ta’ mmaniġġjar tal-kriżijiet skont it-tifsira tad-Direttiva 2014/59/UE kontra parteċipant ma għandux awtomatikament jikkwalifika bħala l-ftuħ ta’ proċedimenti ta’ insolvenza.

2. Il-[daħħal l-isem tal-BĊ] jista’ jittermina mingħajr avviż minn qabel jew jissospendi l-parteċipazzjoni tal-parteċipant fit-TARGET-[daħħal il-BĊ/ir-referenza tal-pajjiż] jekk: (a) iseħħ każ ta’ inadempjenza wieħed jew aktar (minbarra dawk imsemmijin fil-paragrafu 1); (b) il-parteċipant ikun fi ksur materjali ta’ kwalunkwe waħda minn dawn il-Kundizzjonijiet; (c) il-parteċipant jonqos milli jwettaq kwalunkwe obbligu materjali lejn il-[daħħal l-isem tal-CB]; (d) il-parteċipant ma jibqax ikollu ftehim validu ma’ NSP biex jipprovdi l-konnessjoni meħtieġa mat-TARGET; (e) iseħħ kwalunkwe avveniment ieħor relatat mal-parteċipant li, skont il-valutazzjoni ta’ [daħħal l-isem tal-BĊ], tipperikola l-istabbiltà, is-sodezza u s-sikurezza ġenerali tat-TARGET-[daħħal ir-referenza tal-BĊ/pajjiż] jew ta’ kwalunkwe sistema komponenti oħra tat-TARGET, jew tipperikola t-twettiq tal-kompiti tal-[daħħal l-isem tal-BĊ] kif deskritt fi [irreferi għal-liġi nazzjonali rilevanti] u fl-Istatut tas-Sistema Ewropea ta’ Banek Ċentrali u tal-Bank Ċentrali Ewropew, jew toħloq riskji għal raġunijiet ta’ prudenza; (f) BĊN jissospendi jew jittermina l-aċċess tal-parteċipant għall-kreditu intraġurnata, inkluża l-awtokollateralizzazzjoni, skont l-Artikolu 13 tal-Parti II; u/jew (g) il-parteċipant ikun eskluż minn jew inkella ma jibqax membru ta’ waħda mill-Grupp ta’ Utenti Magħluq (Closed Group of Users) tal-NSP.

3. Fl-eżerċizzju tad-diskrezzjoni tiegħu taħt il-paragrafu 2, il-[daħħal l-isem tal-BĊ] għandu jqis, inter alia , is-serjetà tal-każ ta’ inadempjenza jew tal-każijiet imsemmija fil-punti (a) sa (c) tal-paragrafu 2.

4. Fil-każ li [daħħal l-isem tal-BĊ] jissospendi jew jittermina l-parteċipazzjoni ta’ parteċipant fit-TARGET-[daħħal ir-referenza tal-BĊ/pajjiż] skont il-paragrafi 1 jew 2, il-[daħħal l-isem tal-BĊ] għandu jinforma mingħajr dewmien żejjed – permezz ta’ messaġġ imxandar jew, jekk dan ma jkunx disponibbli, bi kwalunkwe mezz xieraq ieħor ta’ komunikazzjoni – lill-parteċipant rispettiv, lil BĊi oħrajn u lill-parteċipanti fis-sistemi komponenti kollha tat-TARGET dwar tali sospensjoni jew terminazzjoni. Dan il-messaġġ għandu jitqies li nħareġ mill-BĊ domestiku tal-parteċipant rispettiv.

5. Ladarba messaġġ maħruġ skont il-paragrafu 4 ikun ġie riċevut mill-parteċipanti, dawn għandhom jitqiesu informati bit-terminazzjoni/is-sospensjoni tal-parteċipazzjoni ta’ parteċipant fit-TARGET-[daħħal ir-referenza tal-BĊ/pajjiż] jew f’sistema komponenti oħra tat-TARGET. Il-parteċipanti għandhom iġorru kwalunkwe telf li jirriżulta mis-sottomissjoni ta’ ordni ta’ trasferiment ta’ flus lil parteċipanti li l-parteċipazzjoni tagħhom tkun ġiet sospiża jew itterminata jekk tali ordni ta’ trasferiment ta’ flus tkun iddaħħlet fit-TARGET-[daħħal ir-referenza tal-BĊ/pajjiż] wara li jirċievu l-messaġġ.

Artikolu 26

Għeluq ta’ kontijiet TARGET minn [daħħal l-isem tal-BĊ] mat-terminazzjoni tal-parteċipazzjoni

Mat-terminazzjoni tal-parteċipazzjoni ta’ parteċipant fit-TARGET-[daħħal ir-referenza tal-BĊ/pajjiż] skont l-Artikolu 24 jew 25, il-[daħħal l-isem tal-BĊ] għandu jagħlaq il-kontijiet fit-TARGET tal-parteċipant ikonċernat, wara li jkun issalda jew irrifjuta kwalunkwe ordni ta’ trasferiment ta’ flus fil-kju, u għamel użu mid-drittijiet tiegħu ta’ rahan u ta’ tpaċija skont l-Artikolu 27.

Artikolu 27

Id-drittijiet ta’ rahan u ta’ tpaċija ta’ [daħħal l-isem tal-BĊ]

1. [Daħħal jekk applikabbli: Il-[daħħal l-isem tal-BĊ] għandu jkollu rahan fuq il-bilanċi tal-kreditu eżistenti u futuri tal-parteċipant fil-kontijiet tat-TARGET tiegħu, biex b’dan jikkollateralizza kwalunkwe pretensjoni kurrenti jew futura li tirriżulta mir-relazzjoni legali bejn il-partijiet.] (a) [Daħħal jekk applikabbli: Il-pretensjonijiet kurrenti u futuri ta’ parteċipant fir-rigward tal-[daħħal l-isem tal-BĊ] li jirriżultaw minn bilanċ tal-kreditu fil-kontijiet tat-TARGET għandhom jiġu ttrasferiti lill-[daħħal l-isem tal-BĊ] bħala kollateral, jiġifieri bħala trasferiment fiduċjarju, għal kull pretensjoni kurrenti jew futura tal-[daħħal l-isem tal-BĊ] fir-rigward tal-parteċipant li tirriżulta mill-[daħħal ir-referenza għall-arranġament li jimplimenta dawn il-Kundizzjonijiet]. Dan il-kollateral għandu jiġi stabbilit bis-sempliċi fatt illi l-fondi jkunu ġew akkreditati lill-kontijiet tat-TARGET tal-parteċipant.] (b) [Daħħal jekk applikabbli: Il-[daħħal l-isem tal-BĊ] għandu jkollu imposta flessibbli fuq il-bilanċi tal-kreditu eżistenti u futuri tal-parteċipant fil-kontijiet tat-TARGET tiegħu, biex b’dan jikkollateralizza kwalunkwe pretensjoni kurrenti jew futura li tirriżulta mir-relazzjoni legali bejn il-partijiet.]

2. [Daħħal jekk applikabbli: Il-[daħħal l-isem tal-BĊ] għandu jkollu d-dritt imsemmi fil-paragrafu 1 anke jekk il-pretensjonijiet tiegħu jkunu kontinġenti biss jew għadhom mhux dovuti.]

3. [Daħħal jekk applikabbli: Il-parteċipant, fil-kapaċità tiegħu bħala detentur ta’ kont tat-TARGET, b’dan jirrikonoxxi l-ħolqien ta’ rahan favur [daħħal l-isem tal-BĊ], li miegħu infetaħ dak il-kont; dan ir-rikonoxximent għandu jikkostitwixxi l-provvista ta’ assi mirhuna lill-[daħħal l-isem tal-BĊ] imsemmija fil-liġi [daħħal l-aġġettiv nazzjonali rilevanti]. Kwalunkwe ammont imħallas fil-kontijiet tat-TARGET li l-bilanċ tiegħu jiġi mirhun għandu, bis-sempliċi fatt li jkun totalment imħallas, jiġi mirhun b’mod irrevokabbli, mingħajr l-ebda limitazzjoni, bħala kollateral għat-twettiq sħiħ tal-obbligi garantiti.]

4. Malli jseħħ: (a) każ ta’ inadempjenza, imsemmi fl-Artikolu 25(1); jew (b) kwalunkwe każ ieħor ta’ inadempjenza jew avveniment imsemmi fl-Artikolu 25(2) li jkun wassal għat-terminazzjoni jew għas-sospensjoni tal-parteċipazzjoni tal-parteċipant, minkejja l-bidu ta’ kwalunkwe proċediment ta’ insolvenza fir-rigward ta’ parteċipant u minkejja kwalunkwe ċessjoni, qbid ġudizzjarju jew qbid ieħor jew disponiment ieħor ta’ jew fir-rigward tad-drittijiet tal-parteċipant,

l-obbligi kollha tal-parteċipant għandhom jiġu aċċellerati awtomatikament u immedjatament, mingħajr avviż minn qabel u mingħajr il-ħtieġa ta’ approvazzjoni minn qabel ta’ kwalunkwe awtorità, sabiex ikunu dovuti immedjatament. Barra minn dan, l-obbligi reċiproċi tal-parteċipant u l-[daħħal l-isem tal-BĊ] għandhom jiġu paċuti awtomatikament ma' xulxin, u l-parti li għandha tagħti l-ogħla ammont għandha tħallas id-differenza lill-parti l-oħra.

5. Il-[daħħal l-isem tal-BĊ] għandu minnufih javża lill-parteċipant b’kull tpaċija skont il-paragrafu 4 wara li tkun seħħet din it-tpaċija.

6. Il-[daħħal l-isem tal-BĊ] jista’ jiddebita mingħajr avviż minn qabel il-kont tat-TARGET ta’ kwalunkwe parteċipant bi kwalunkwe ammont li l-parteċipant ikollu jagħti lill-[daħħal l-isem tal-BĊ] bħala riżultat tar-relazzjoni legali bejn il-parteċipant u l-[daħħal l-isem tal-BĊ].

7. Id-dispożizzjonijiet ta’ dan l-Artikolu m’għandhomx joħolqu xi dritt, rahan, imposta jew pretensjoni jew tpaċija fir-rigward tal-kontijiet TARGET li ġejjin użati minn AS: (a) kontijiet tat-TARGET użati skont il-proċeduri ta’ saldu ta’ AS skont il-Parti VI jew il-Parti VII; (b) kontijiet tat-TARGET miżmuma minn AS skont il-Partijiet II sa V, fejn il-fondi miżmuma f’tali kontijiet ma jkunux jappartjenu għall-AS iżda jinżammu f’isem il-klijenti tagħhom jew jintużaw biex jiġu saldati ordnijiet ta’ trasferiment ta’ flus f’isem il-klijenti tagħhom.

Artikolu 28

Kunfidenzjalità

1. Il-[daħħal l-isem tal-BĊ] għandu jżomm kunfidenzjali kull informazzjoni sensittiva jew sigrieta, inkluż meta tali informazzjoni tkun tirrigwarda ħlasijiet, informazzjoni teknika jew organizzattiva tal-parteċipant, tal-parteċipanti mill-istess grupp jew tal-klijenti tal-parteċipant, sakemm il-parteċipant jew il-klijent tiegħu ma jkunx ta l-kunsens bil-miktub tiegħu għad-divulgazzjoni [daħħal il-frażi li ġejja jekk applikabbli skont il-liġi nazzjonali] jew tali divulgazzjoni tkun permessa jew meħtieġa skont il-liġi [daħħal l-aġġettiv relatat mal-isem tal-pajjiż].

2. B'deroga mill-paragrafu 1, il-parteċipant jaqbel li l-informazzjoni dwar kwalunkwe azzjoni meħuda skont l-Artikolu 25 ma għandhiex titqies kunfidenzjali.

3. B’deroga mill-paragrafu 1, il-parteċipant jaqbel li l-[daħħal l-isem tal-BĊ] jista’ jiżvela informazzjoni dwar il-ħlasijiet, informazzjoni teknika jew organizzattiva rigward il-parteċipant, il-parteċipanti mill-istess grupp bankarju jew il-klijenti tal-parteċipant, miksuba waqt l-operat ta’ TARGET-[daħħal ir-referenza tal-BĊ/pajjiż] lil: (a) BĊi oħrajn jew partijiet terzi li jkunu involuti fl-operat tat-TARGET-[daħħal ir-referenza tal-BĊ/pajjiż], sa fejn dan ikun meħtieġ għall-funzjonament effiċjenti tat-TARGET jew għall-monitoraġġ tal-iskopertura tal-parteċipant jew tal-grupp bankarju tiegħu; (b) BĊi oħrajn sabiex iwettqu l-analiżi meħtieġa għall-operazzjonijiet tas-suq, il-funzjonijiet tal-politika monetarja, l-istabbiltà finanzjarja jew l-integrazzjoni finanzjarja; jew (c) awtoritajiet superviżorji, ta’ riżoluzzjoni u ta’ sorveljanza tal-Istati Membri u tal-Unjoni, inklużi l-BĊi, sal-punt li dan ikun meħtieġ għat-twettiq tal-kompiti pubbliċi tagħhom, u dment li fil-każijiet kollha bħal dawn l-iżvelar ma jkunx f’kunflitt mal-liġi applikabbli.

4. Il-[daħħal l-isem tal-BĊ] ma għandux ikun responsabbli għall-konsegwenzi finanzjarji u kummerċjali ta’ divulgazzjoni magħmula f’konformità mal-paragrafu 3.

5. B’deroga mill-paragrafu 1 u dment li dan ma jippermettix, direttament jew indirettament, li jiġu identifikati l-parteċipant jew il-klijenti tal-parteċipant, il-[daħħal l-isem tal-BĊ] jista’ juża, jiddivulga jew jippubblika informazzjoni dwar il-ħlasijiet li tirrgwarda lill-parteċipant jew lill-klijenti tal-parteċipant għal finijiet ta’ statistika, storja, xjenza jew oħrajn fl-eżerċizzju tal-funzjonijiet pubbliċi tiegħu jew ta’ funzjonijiet ta’ entitajiet pubbliċi oħra li lilhom l-informazzjoni tiġi ddivulgata.

6. L-informazzjoni relatata mal-operat tat-TARGET-[daħħal ir-referenza tal-BĊ/pajjiż] li għaliha l-parteċipanti kellhom aċċess tista’ tintuża biss għall-finijiet stabbiliti f’dawn il-Kundizzjonijiet. Il-parteċipanti għandhom iżommu din l-informazzjoni kunfidenzjali, sakemm il-[daħħal l-isem tal-BĊ] ma jkunx espliċitament ta l-kunsens bil-miktub tiegħu għad-divulgazzjoni. Il-parteċipanti għandhom jiżguraw li kwalunkwe parti terza li lilha jesternalizzaw, jiddelegaw jew jissottokuntrattaw kompiti li jkollhom jew li jista’ jkollhom impatt fuq it-twettiq tal-obbligi tagħhom skont dawn il-Kundizzjonijiet tkun marbuta bir-rekwiżiti ta’ kunfidenzjalità f’dan l-Artikolu.

7. Il-[daħħal l-isem tal-BĊ] għandu jkun awtorizzat jipproċessa u jittrasferixxi d- data meħtieġa lill-NSP sabiex jissalda ordnijiet ta’ trasferiment ta’ flus.

Artikolu 29

Protezzjoni tad-data, prevenzjoni tal-ħasil tal-flus, miżuri amministrattivi jew restrittivi u kwistjonijiet relatati

1. Il-parteċipanti għandhom jitqiesu li jafu dwar l-obbligi kollha tagħhom relatati mal-leġiżlazzjoni dwar il-protezzjoni tad- data , għandhom jikkonformaw magħhom, u għandhom ikunu kapaċi juru dik il-konformità lill-awtoritajiet kompetenti rilevanti. Huma għandhom jitqiesu li huma konxji dwar l-obbligi kollha tagħhom relatati mal-leġiżlazzjoni dwar il-prevenzjoni tal-ħasil tal-flus u l-finanzjament tat-terroriżmu, attivitajiet nukleari sensittivi għall-proliferazzjoni u l-iżvilupp ta’ sistemi ta’ twassil ta’ armi nukleari, b’mod partikolari f’termini ta’ implimentazzjoni ta’ miżuri xierqa rigward kwalunkwe ħlas addebitat jew akkreditat lill-kontijiet tat-TARGET tagħhom, u għandhom jikkonformaw ma’ dawk l-obbligi. Il-parteċipanti għandhom jiżguraw li huma informati dwar il-politika għall-irkupru tad- data tal-NSP magħżul tagħhom qabel ma jidħlu fir-relazzjoni kuntrattwali mal-NSP.

2. Il-parteċipanti jawtorizzaw lil [daħħal l-isem tal-BĊ] biex jikseb kwalunkwe informazzjoni relatata magħhom minn kwalunkwe awtorità finanzjarja jew superviżorja jew korp kummerċjali, kemm jekk nazzjonali kif ukoll jekk barrani, jekk din l-informazzjoni tkun meħtieġa għall-parteċipazzjoni tal-parteċipant fit-TARGET-[daħħal ir-referenza tal-BĊ/pajjiż].

3. Il-parteċipanti, meta jaġixxu bħala l-fornitur tas-servizz ta’ ħlas ta’ pagatur jew ta’ benefiċjarju, għandhom jikkonformaw mar-rekwiżiti kollha li jirriżultaw minn miżuri amministrattivi jew restrittivi imposti skont l-Artikolu 75 jew 215 tat-Trattat li għalihom ikunu soġġetti, inkluż fir-rigward tan-notifika u/jew tal-kisba ta’ kunsens minn awtorità kompetenti fir-rigward tal-ipproċessar tat-tranżazzjonijiet. Barra minn dan: (a) meta il-[daħħal l-isem tal-BĊ] ikun il-fornitur tas-servizz ta’ ħlas ta’ parteċipant li jkun pagatur: (i) il-parteċipant għandu jagħmel in-notifika meħtieġa jew jikseb il-kunsens f’isem il-bank ċentrali li jkun meħtieġ primarjament li jagħmel notifika jew li jikseb kunsens, u għandu jipprovdi lill-[daħħal l-isem tal-BĊ] b’evidenza li jkun għamel notifika jew li jkun irċieva l-kunsens; (ii) il-parteċipant ma għandu jdaħħal l-ebda ordni ta' trasferiment ta' fondi f'kont miżmum minn entità differenti mill-parteċipant fit-TARGET sakemm ma jkunx kiseb konferma minn [daħħal l-isem tal-BĊ] li n-notifika meħtieġa saret jew li l-kunsens inkiseb minn jew f'isem il-fornitur tas-servizz ta' ħlas tal-benefiċjarju; (b) meta il-[daħħal l-isem tal-BĊ] ikun fornitur tas-servizz ta’ ħlas ta’ parteċipant li jkun benefiċjarju, il-parteċipant għandu jagħmel in-notifika meħtieġa jew jikseb il-kunsens f’isem il-bank ċentrali li jkun primarjament meħtieġ li jagħmel notifika jew jikseb il-kunsens, u għandu jipprovdi lill-[daħħal l-isem tal-BĊ] b’evidenza li għamel in-notifika jew li rċieva l-kunsens.

Għall-finijiet ta’ dan il-paragrafu, it-termini “fornitur ta’ servizz ta’ ħlas”, “pagatur” u “benefiċjarju” għandu jkollhom it-tifsira attribwita lilhom fil-miżuri amministrattivi jew restrittivi applikabbli.

Artikolu 30

Avviżi

1. Ħlief fejn previst mod ieħor f’dawn il-Kundizzjonijiet, l-avviżi kollha meħtieġa jew permessi skont dawn il-Kundizzjonijiet għandhom jintbagħtu bil-posta rreġistrata, [jekk rilevanti – bil-fax] jew b’mezzi elettroniċi oħra jekk ikun hemm ftehim bilaterali dwar dan, jew inkella bil-miktub. L-avviżi lil [daħħal l-isem tal-BĊ] għandhom ikunu sottomessi lill-kap tal-[daħħal id-dipartiment għas-sistemi ta’ ħlas jew it-taqsima rilevanti tal-BĊ] ta’ [daħħal l-isem tal-BĊ], [inkludi l-indirizz rilevanti tal-BĊ] jew lil [daħħal l-indirizz BIC tal-BĊ] jew lil [daħħal jekk rilevanti mezzi elettroniċi oħra li hemm ftehim bilaterali dwarhom]. L-avviżi lill-parteċipant għandhom jintbagħtulu fl-indirizz, [jekk rilevanti - fin-numru tal-fax] jew [daħħal informazzjoni rilevanti jekk mezzi elettroniċi oħra huma miftiehma bilateralment] jew fl-indirizz tal-BIC li l-parteċipant jista’ minn żmien għal żmien jinnotifika lil [daħħal l-isem tal-BĊ].

2. Sabiex jiġi ppruvat li jkun intbagħat avviż, għandu jkun biżżejjed li jiġi ppruvat li l-avviż intbagħat jew fiżikament jew b’mezzi elettroniċi lid-destinatarju rilevanti.

3. L-avviżi kollha għandhom jingħataw bil-[daħħal il-lingwa nazzjonali rilevanti u/jew “bl-Ingliż”].

4. Il-parteċipanti għandhom ikunu marbuta bil-formoli u d-dokumenti kollha tal-[daħħal l-isem tal-BĊ] li l-parteċipanti jkunu mlew u/jew iffirmaw, inkluż iżda mhux limitat għal formoli ta’ ġbir ta’ data ta’ referenza, kif imsemmi fl-Artikolu 5(2)(a), u bl-informazzjoni pprovduta skont l-Artikolu 11(5), li ġew sottomessi f’konformità mal-paragrafi 1 u 2 u li l-[daħħal l-isem tal-BĊ] raġonevolment jemmen li waslet mingħand il-parteċipanti, l-impjegati jew l-aġenti tagħhom.

Artikolu 31

Relazzjoni kuntrattwali ma’ NSP

1. Sabiex jibagħtu struzzjonijiet u messaġġi lit-TARGET jew jirċevuhom minnha, il-parteċipanti għandhom: (a) jikkonkludu kuntratt ma’ NSP fil-qafas tal-kuntratt ta’ konċessjoni ma’ dak l-NSP sabiex jistabbilixxi konnessjoni teknika mat-TARGET [daħħal referenza tal-pajjiż/BĊ]; jew (b) jikkollegaw permezz ta’ entità oħra li hija stess tkun ikkonkludiet kuntratt ma’ NSP fil-qafas tal-kuntratt ta’ konċessjoni ma’ dak l-NSP.

2. Ir-relazzjoni legali bejn parteċipant u l-NSP għandha tkun regolata esklużivament mit-termini u l-kundizzjonijiet tal-kuntratt konkluż bejniethom.

3. Is-servizzi li għandhom jiġu pprovduti mill-NSP ma għandhomx jiffurmaw parti mis-servizzi li għandhom jitwettqu minn [daħħal l-isem tal-BĊ] fir-rigward tat-TARGET.

4. Il-[daħħal l-isem tal-BĊ] ma għandu jkun responsabbli għall-ebda att, żball jew ommissjoni tal-NSP (inklużi d-diretturi, il-persunal u s-sottokuntratturi tiegħu), jew għal kwalunkwe att, żball jew ommissjoni ta’ partijiet terzi magħżula mill-parteċipanti biex jiksbu aċċess għan-network tal-NSP.

Artikolu 32

Proċedura ta’ emenda

Il-[niżżel l-isem tal-BĊ] jista' fi kwalunkwe ħin jemenda unilateralment dawn il-Kundizzjonijiet, inklużi l-Appendiċijiet. L-emendi ta’ dawn il-Kundizzjonijiet, inklużi l-Appendiċijiet tagħhom għandhom jitħabbru permezz ta’ [niżżel il-mezz rilevanti ta’ tħabbir]. L-emendi għandhom jitqiesu li ġew aċċettati sakemm il-parteċipant ma joġġezzjonax b’mod espliċitu fi żmien 14-il jum minn meta jiġi informat b’tali emendi. Jekk parteċipant joġġezzjona għall-emenda, il-[daħħal l-isem tal-BĊ] ikun intitolat itemm minnufih il-parteċipazzjoni ta’ dak il-parteċipant fit-TARGET